Bakıda kürəkən keçmiş qaynanasını və özünü nə səbəbə vurdu? » Butov.az\nTarix : 13-09-2013, 12:56\nBakıda kürəkən keçmiş qaynanasını və özünü nə səbəbə vurdu?\nBakının Xəzər rayonunda kürəkən keçmiş qayınanasını sonra isə özünü bıçaqlayıb. Xəzər rayon Polis İdarəsinin 1-ci polis bölməsinin müstəntiqi, polis-baş leytnantı Pərviz İbrahimovun ANS PRESS-ə verdiyi məlumata görə, Xaşaxuna bağlarında yaşayan 1961-ci il təvəllüdlü Bəhruz Əliyev qonşuluqda yaşayan keçmiş qayınanası, 1958-ci il təvəllüdlü Lyudmila Feyzullayevaya bir neçə bıçaq xəsarəti yetirib. Bundan sonra B.Əliyev özünü bıçaqlayıb.\nAta ilə nənənin mübahisəsi uşaq üstündə düşüb. Belə ki, Bəhruz Əliyev həyat yoldaşından boşansa da, onlar qonşuluqda yaşayırlar. Bəhruzun oğlu atasını görməyə gəlib. Bəhruz hansısa səbəbə görə oğluna acıqlanıb. Bu zaman uşağın nənəsi, Bəhruzun keçmiş qaynanası Lyudmila ona etiraz edib. Qdın bildirib ki, uşaq indi mənim öhdəmdədir. Ona mən baxıram. Ona görə də, sənin uşağın üstünə qışqırmağa ixtiyarın yoxdu. Yaranan mübahisə zamanı Bəhruz Əliyev əsəblərini cilovlaya bilməyib və keçmiş qaynanasını bıçaqlayıb.\nHadisə nəticəsində xəsarət alan hər iki şəxs 3 saylı Şəhər Klinik Xəstəxanasına yerləşdirilib. Faktla bağlı araşdırma aparılır.\n33 yaşlı qadının naməlum səbəbdən özünü bıçaqladı\nTərtərdə ər keçmiş arvadını hamının gözü qarşısında güllələdi


Bu barədə ötən il oktyabr ayında saytımızda dərc olunan “Baş prokurorluq Səhiyyə Nazirliyini yoxlamalıdır”başlıqlı məqalə dərc olunmuşdu. Həmin məqalədə deyilirdi: “Uzun müddət Səhiyyə Nazirliyinin İnnovasiya və Təchizat Mərkəzinin direktoru vəzifəsində işləyən Fərhad Əliyarzadə dövlət büdcəsindən ayrılan vəsaiti talamaqla məşğul olub. Bu məlumatı yoxlamaq məqsədi ilə redaksiyanın əməkdaşları araşdırma aparıblar. Misal üçün xəstəxanalara verilən bir çox dərmanlar və tibbi təyinatlı ləvazimatlar xəstəxanalara hətta bazar qiymətindən də baha verilir. Araşdırmamız hələ davam etdiyi üçün hələ bir nümunə ilə kifayətlənirik. “Albumin”in ( 10% 100 ml) 1 flakonu Səhiyyə Nazirliyinin xəstəxanalarına qaimə əsasında 60.21 qəpiyə, Adrenalin üçün isə 1 manat 99 qəpik verilib. Hansı ki, “Zəfəran” apteklər şəbəkəsinin deposunda həmin dərmanın qiymətinin 36.10 qəpik olduğunu müəyyən etmişik. Biz məqalədə qeyd olunan faktları dəqiqləşdirmək qərarına gəldik. Və “Zeytun” apteklər şəbəkəsinə zəng elədik. Şəbəkənin işçisi qafqaznews.org-a bildirdi ki, Ukrayna istehsalı olan Albumin 36 manat 10 qəpik, Rusiya istehsalı olan isə 42 manat 42 qəpikdir, Adrenalin isə 1manat 56 qəpikdir”.\nMəqalənin dərcindən bir neçə ay keçib, hətta növbəti devalvasiya nəticəsində cəmiyyətdə böhran havası hökm sürür. Lakin bu günlərdə əldə etdiyimiz məlumata görə, sözügedən İnnovasiya və Təchizat Mərkəzinin yeni direktoru Rüstəm Rüstəmbəyovun rəhbərliyi altında da, yuxarıda qeyd olunan maliyyə maxinasiyası dayanmayıb. Əksinə, məlumatlı mənbə bildirib ki, dövlətə onsuz da real qiymətindən 2 dəfə baha “satılan” dərmanların qiymətləri “dolların son məzənnəsinə uyğunlaşdırılıb”. Məlumatda qeyd olunur ki, əvvəlki illərdə dərmanlar xəstəxanalara çatdırılırdı, lakin indiki vəziyyətdə, “böhran səbəbi ilə”, xəstəxanalara dərmanların yarısı göndərilir, yarısından isə “səs-soraq” gəlmir. Beləliklə, ölkəmizin böhranlı vaxtında işbaz-məmurlar daha çox qazanmağa maraq göstərirlər. Məsələn, əslində apteklərdə 2,5 manata satılan dərman 4-5 ay əvvəl dövlət tərəfindən 5-6 manata “alınırdısa”, indi bu qiymətlər 8-9 manata qədər qalxıb. Beləliklə, dövlət xəstəxanalarına paylanılan dərman vasitələri üzərindəki maxinasiyalar dövlət büdcəsindən milyonlarla vəsaitin silinməsinə gətirib çıxarır.\nBu, loru dildə “otkat” əməliyyatı adlandırılır. Hansısa məmur özünə yaxın bir şirkətlə razılaşır, dövlət qurumunu təmsil edərək, şirkətdən 1 manatlıq məhsulu 2-3 manat və ya daha artıq qiymətə alır. Pul dövlətin ayırdığı vəsaitdən çıxılır, aradakı fərq isə işbazlarla məmurlar arasında bölüşdürülür.\nHəmçinin, yalnız dərman vəsaitləri yox, dövlət xəstəxanalarına göndərilən bütün avadanlıqlar, dəftərxana ləvazimatları, eləcə də gündəlik qida paylanması bütünlüklə İnnovasiya və Təchizat Şöbəsi tərəfindən tənzimlənir.\nMəsələn, ortabab bir dövlət xəstəxanasının saxlanması dövlətə ildə 10 milyon manata başa gəlməli idisə, bu “otkat” əməliyyatları nəticəsində xərclər 20-30 milyona, hətta daha çox aparır. Sonrada dövlət xəstəxanalarındakı dərman vasitələri və preparatlar, avadanlıqlar kimə və neçəyə satılır, o artıq sonrakı məsələdir…\nAdi termokağızın bir ədədi 4 manata olduğu halda, onu dövlət sənədlərində 24,78 manata rəsmiləşdirmək nə deməkdir?\nYaxud, qiyməti 10 manat olan,“Trombin zamanı TT “Pharmex” kimi qeyd olunan preparatın bir qutusunun 35 manata rəsmiləşdirilməsi də, həmçinin, yüzlərlə dərman və preparatın qiymətlərində maxinasiyalar – bunlar iqtisadiyyatımızın çətin zamanlarında cinayət deyilmi?\nAptekdə qiyməti 3 manata olan əşya şüşələrinin 5 manata rəsmiləşdirilməsi də, Azərbaycan dövlətini hər şüşəyə görə əlavə 2 manat xərcə salmaq olmurmu – həm də düşünsək ki, xəstəxanalar üçün hər il minlərlə, on minlərlə bu cür ləvazimat alınır?\nƏgər bu əməllər ciddi həyəcan siqnalına əsas yaradırsa, biz niyə bir səs eşitmirik?\nTeref.info olaraq adları çəkilən şəxs və qurumların mövqeyini işıqlandımağa hazırıq!


Niyə göbələklərin xəyalları - yuxu təfsiri? - Rəy verin - 2020\nNiyə göbələyi xəyal etmək xəyal?\nMantarlar xəyalını açmaq üçün məqaləni oxuyun və müvafiq şərh edin. Bu gələcəyə işıq tutmağa, gələcək fəaliyyətə hazırlanmasına və problemlərin qarşısını almaqda kömək edəcəkdir. Mən etibar edə biləcəyiniz ən yaxşı yuxu kitablarının proqnozlarını topladım.\nFreudun sözlərinə görə, göbələk bir phallic simvoludur.\nBir meşə göyündə bir çox göbələkə baxın və onları topla - aktiv və zəngin bir cinsi həyat üçün. Ancaq əlaqələrdəki boşluqlardan çəkinməlisiniz, çünki bu, bir çox problemlərin mənbəyi ola bilər.\nGöbələkləri təmizləyin - aktiv həyatdan yoruldunuz və istirahət etməlisiniz. Fərdi xoşbəxtliyi axtarmaqdan yoruldunuz və günün qalan hissəsini harmoniya və sevgi ilə sərf edə biləcək bir insanla tanış olmaq xəyalınız.\nƏlinizdə göbələk tutun - çox yüksək tələbləriniz olduğundan və ya əlaqələriniz barədə hər hansı bir qorxuya görə tək deyilsiniz. Yalnız özünüzlə kifayət qədər sakit xoşbəxtlik əldə edin və öz cinsi ehtiyaclarını təmin edirsiniz.\nÜrək xəstəliklərinin xəstəlikləri üçün mantarların hazırlanması. Embrionda xəstəliyi tutmaq və dərhal müalicə etmək üçün həkimi yoxlayın və vəziyyəti ciddi ağırlaşmalara gətirməyin.\nGöbələklərin atılması - homoseksual əlaqəyə meyl göstərməsi. Bunu hələ dərk etməyəsiniz, ancaq gec-tez baş verən təbiət özünü itirə bilər.\nWorms göbələklər - nəsillərin doğuşuna. Ailəmizdə uşaqlar və hətta nəvələr ola bilər. Hamiləlik plansız olacaq və ilk növbədə heç kəs razı olmayacaq, ancaq vaxt keçdikcə nəslinizi qəbul edəcək və sevirsiniz.\nXəyal kitablarında göbələklər haqqında bir çox şərh var. Hamısını oxuyun və sonra ürəyinizdə ən çox cavab verən birini seçin. Sezgisi aldadmaz və proqnoz gerçəkləşəcək.\nTsvetkovun yuxu kitabı - bir problemin həllinə çox kömək edəcək olan sevilən bir nəfərdən dəyərli məsləhət alacaqsınız. Zəhərli göbələklər - xoşbəxtlik və xoşbəxtlik üçün gözlənilməz bir şəkildə tapa bilərsiniz. Göbələklər var - yerli əhali ilə əhatə olunan uzunömürlülük və xoşbəxt yaşlılıq üçün. Toplayın - işiniz üçün layiqli bir mükafat olsun.\nRüşmənin izahı Hasse. Toplanması - səylərinizin nəticələri təqdir olunacaq, siz hörmət olunacaqsınız. Xama ilə göbələklər - bütün ömrünü rifah içində və maliyyə problemi olmadan yaşayacaqsınız. Zəhərli - xoşbəxt bir qəza böyük təhlükədən xilas olacaq. Xoşbəxt və xoşbəxt bir yaşa qədər var.\nDüzgün yuxu kitabı. Özünüzü çətin bir vəziyyətdə tapa bilərsiniz. Lakin etibar etdiyiniz bir insandan yardım və məsləhət istəsəniz, məsələ sizin üçün ən yaxşı nəticə ilə həll olunacaq.\nElektron yuxu kitabı - güclü duyğular və real ehtiraslar yaşayacaq bir insanla tanış ol. Tezliklə bitəcəyinə baxmayaraq, unutulmaz bir çox hissi verəcək bir qasırğa romantiyası başlayacaq.\nEzoterik xəyali kitab. Göbələklərin toplanması - vaxtında əsl sevgi dolu olan rahatlığa layiq bir nikah üçün. Zaten eşiniz varsa, ailə münasibətləri də inkişaf edə bilər. Göbələklərə baxın - yaşlandığınızı və gənc illərinizi geridə buraxın, görünüş pisləşəcək. Var - uzun ömür sürmək və qocalığa dəqiq bir ağıl saxlamaq.\nDreambook Azar - öz cahillikləri üzündən böyük çətinliklər gözləyir. Daha ehtiyatlı olmalı və ehtiyatlı olmanız lazımdır, daha sonra böyük bir fəlakətdən və sağlamlığa təhdiddən qaçınacaqsınız.\nDream Cananita - hamiləliyə. Hər şeydə sizə yardımçı və dəstək olacaq bir uşaq doğulacaq. Ona görə, köhnə yaşınız müdrik olacaq. Toplanan işlər üçün yaxşı bir mükafat olsun. Orada - böyük bir yaşda yaşayacaqsınız, baxmayaraq ki, əziyyətsiz qalacaqsınız. Zəhərli göbələklər - sevilən bir insanın dəstəyi sayəsində xoşbəxtlikdən böyük çətinlikdən çəkinirlər.\nZəhərli göbələklər, toadstools və toadstools, mənfəət etmək xəyalları. Böyük bir bal qıra bilərsiniz. Biznesinizə daha çox pul sərf etdikdə, kapitalınızı daha çox artırırsınız, belə ki, investisiyanı təəssüf etməyin.\nQiymətli bir alış üçün göbələk toplayın. Bu, həm də bir uşağın doğuşu və yeni bir iş yaratmaq, qazanmaq, miras alması və ya sevdiyi ilə əlaqələr ola bilər.\nQurudulmuş - böyük bədbəxtlik şəraitində olacaqsınız, lakin xoşbəxt bir qəza sayəsində böyük çətinlikdən qaçınacaqsınız. Daha sonra təhlükəsiz qalma şansını verdiyiniz üçün təşəkkürümü unutma.\nGöbələk var - sizdən sonra da xoşbəxt yaşayacaqsınız, sağlam və güclü bir insanla yaşlılıqla görüşəcəksiniz. Bütün bunlar əslində özlərinə zərər verən olsa da, saleh bir həyat gətirib insanlara kömək etdilər.\nChampignons - şanslısınız, belə ki, hər hansı bir işi təhlükəsiz edə bilərsiniz. Siz yalnız onu sona gətirmirsiniz, ancaq nəticələrin hətta ən iddialı gözləntilərdən artıq olduğunu başa düşürsünüz.\nXama ilə qaynadılmış göbələklər xəyalpərəstə böyük zənginlik vəd edən gözəl bir işarədir. Amma yalnız onun sevdiyi işinə cəlb olunduğu halda, ruhunun arzusundan sonra. Ancaq başqalarının, hətta ən yaxın insanların fikirlərinə çox diqqət verilməməlidir.\nBir qadının yuxu içində göbələyi var - bir müddət silinməyəcək bir iz qoyacaq və uzun müddət xatırlanacaq. Həm müsbət, həm də mənfi ola bilər. Amma nə bir çox duyğu verir - bu dəqiqdir.\nGöbələk çorbası - əvvəllər özünüz kimi güvənən yaxın bir şəxs şübhəli olacaq. Keçmişdə onun qeyri-adi əməlləri haqqında məlumat alacaqsınız. Çox ciddi xəyal qırıqlığına uğrayacaq və ünsiyyətinizi dayandırmaq istəyə bilərsiniz.\nCopyright 2020 \_ Dəyərlərin mənası \_ Niyə göbələyi xəyal etmək xəyal?


Azanadək onlarla dindar günorta namazı üçün yerini tutmuşdu. Azan səsinə qaçaraq gələnlər, tez-tələsik dəstəmaz alıb namaza keçənlər də az deyildi. Təxminən 20-30 kvadratmetrlik məscidə ibadətə gələnlərin sayı 50 nəfər olardı.\nSÜBH VƏ AXŞAM NAMAZLARINA DAHA ÇOX DİNDAR GƏLİR\nƏtrafdakılar daha çox «Ləzgi» məscidi kimi tanıdıqları Aşurbəy məscidində özəlliklə cümə namazında qələbəlik olduğunu deyirlər. Elə məscidin təmsilçisi Ramin Həmzəyev də deyir ki, sübh və axşam namazlarına daha çox ibadət əhli gəlir.\nBir gün əvvəl-yanvarın 28-də Qafqaz Müsəlmanları İdarəsində (QMİ) keçirilən toplantıda İçərişəhər «Cümə» Məscidinin axundu Hacı Surxay Məmmədli bu məscidin qapadılmasını təklif edib. O, bildirib ki, «ölkə daxilində stabilliyi pozmağa çalışan xüsusi radikal qruplar var. Bunlar sələfilik, vəhhabilik, təkfirçilik, xəvariclikdir».\nQMİ də həmin gün verdiyi fətvada bildirib ki, «xalqın milli-mənəvi dəyərləri ilə bir araya sığmayan məzhəb ayrı-seçkiliyinə şərait yaradan, xəvaricilik, təkfirçilik, vəhhabilik, sələfilik, nurçuluq və digər dini cərəyanları radikal şəkildə təbliğ edənlərin təsirinə düşərək» həm dinə, həm də xalqa, dövlətçiliyə xələl gətirən addımları qınayırlar.\n«DİNİ SABİTLİK İSTƏYİRİK»\nRamin Həmzəyevin fikrincə, Allah evini bağlamaq üçün güclü səbəb olmalıdır. O, 1994-cü ildən fəaliyyətdə olan «Ləzgi» məscidinə böhtan atıldığını düşünür, radikal fəaliyyətlə bağlı deyilənləri əsaslandırmağa çağırır:\n– Biz ölkədə dini sabitlik istəyirik. Din insanların qəlbindəki əqidə daşıyıcısıdır.\n– Bəs bu tip bəyanatlar nədən qaynaqlanır sizcə? Nədir səbəb?\n– Gülünc fikirlər səsləndirirlər. Suriyayla bağlayırlar. Bizim Suriyaya nə dəxlimiz var? Müəyyən fərdlər gedibsə Suriyaya, özləri bilər. Dövlət onları tutub cəzalandıra bilər. Məscidə gəlib-gedənlərin Suriyaya getməyə sövq edilməsi barədə deyilənlər hamısı böhtandır.\n«VƏTƏN HAQQINDA BURADA DANIŞILAN QƏDƏR HEÇ MİLLİ MƏCLİSDƏ DANIŞILMIR»\nQMİ fətvasında «bəzi vətəndaşların digər ölkələrdə baş verən iğtişaşlarda, məzhəb qarşıdurmalarında guya dinin təəssübünü çəkmək adıyla qərəzli və təmənnalı savaşını İslam dininin mahiyyətinə zidd» sayıb. Prezident Administrasiyası İctimai-siyasi məsələlər şöbəsinin müdiri Əli Həsənov isə apa-ya açıqlamasında deyib ki, təhlükəsizlik orqanları, Xarici İşlər Nazirliyi və xarici ölkələrdəki səfirliklər vətəndaşların Suriyadakı döyüşlərdə iştirakı məsələsi ilə məşğuldur.\nRamin Həmzəyev deyir ki, sələfilərin adının fətvada çəkilməsinin bir səbəbi Suriyada döyüşənlərin internetdə yerləşdirdiyi videoçarxlarda özlərini sələfi kimi tanıtması ola bilər:\n«Məsciddə Suriya barədə heç söhbət getmir, dünyadakı fitnələrdən, bu fitnələrdən necə uzaq durmaq barədə danışılır. Vətən haqqında burada danışılan qədər heç Milli Məclisdə danışılmır».\n«Biz təxribatçıya oxşayırıq?»\nO, Cümə Məscidinin axundu Hacı Surxay Məmmədli ilə isti münasibətləri olduğunu, məsələnin müzakirəsi üçün onunla görüşəcəyini də deyir.\n«BİZ TƏXRİBATÇIYA OXŞAYIRIQ?»\nAşurbəy məscidinə ibadətə gələnlər QMİ-nin fətvasında sələfilərdən danışılmasını səhv addım sayır. Əksəri video və audio çəkilişə razılıq verməsələr də, fikirlərini bölüşənlər də oldu. İbadətə gələnlərdən biri:\n«Hamısı böhtandır. Biz təxribatçıya oxşayırıq? Kimlərsə bizi başqa cür qələmə verir. Biz saqqalı insanlara görə saxlamırıq. Biz hər şeyi Allah adına edirik. On il var bu söhbətlər çıxıb ortaya. Mən əvvəl əbada gəzirdim. Polislər bizi görəndə əl verib görüşürdük. İndi camaat sanki bizi görəndə yadlarına partlayış düşür».\nBaşqa biri isə 1997-ci ildən Aşurbəy və İlahiyyat məscidlərində ibadət etdiyini deyir:\n«Sadəcə gəlib Allahıma ibadət edirəm – Allah və mən. Şəxsən mən radikal-zad deyiləm. Bu məsciddə də heç bir radikal görməmişəm».\n«DİNDƏ AYRICALIQ SALIRLAR»\nAşurbəy məscidi yaxınlığında çalışanlar ibadətə gələnlərin çoxalmasının onlara narahatlıq yaratmadığını söyləyirlər. Ancaq sakinlərdən Əbdürrəhman Hüseynov radikal qrupların bəzi gəncləri işdən, gündəlik fəaliyyətdən soyutduğunu düşünür. O, İslamda təriqətlərarası gərginliyin getdikcə artmasından narahatlığını dilə gətirir:\n«Biri deyir İmam tərəfdarıdır, digəri əhli-sünnədir, o biri vəhhabidir. Dində ayrıcalıq salırlar».\n«TƏZƏPİRİ DƏ BAĞLAMALIYIQ?»\nİlahiyyatçı Elşad Mirinin sözlərinə görə, məscidi bağlamaq çıxış yolu olsaydı, «Əbu-Bəkir», «Şəhidlik» məscidlərinin bağlanmasıyla problem həll olunardı:\n«Bu gün həmin məscid bağlansa, bu insanlar İlahiyyat məscidinə yığışacaq. Sabah ora da bağlansa hara yığışacaqlar? Təzəpirə. Belə çıxır onda da Təzəpiri bağlamalıyıq? Sonra da yığışsalar Hacı Surxayın axundu olduğu məscidə, oranı da bağlamalıyıq? Yəni məscid bağlamaq çıxış yoludur?».\nİlahiyyatçı problemin kökünün araşdırılmasını, maarifləndirmə işini, daha çox məscidin açılmasını vacib sayır. QMİ-nin fətvasında sələfilərin adının qeyd olunmasına gəlincə, Elşad Miri idarənin illərdir bir məzhəbi əsas götürdüyünə təəssüflənir:\n«Təhsil Nazirliyi qarşısında polislə davaya çıxanlarla bağlı belə bir fətva verildimi? Xeyr. Rafiq Tağının öldürülməsiylə bağlı fətva verildimi? Xeyr. İslam Universitetində oxuyanlardan bəzilərinin «Hizbullah»a qoşulması haqda keçmiş dini komitə sədri Rafiq Əliyevin dedikləriylə bağlı fətva verildimi? Xeyr».


Xəbərlərin siyahısı: 29.12.2020 » Avrasiya.Net\nVirusa yoluxanların sayı azalıb\nAzərbaycan Respublikasında koronavirus (COVID-19) infeksiyasına 1 101 yeni yoluxma faktı qeydə alınıb, 4 209 nəfər müalicə olunaraq sağalıb.\nNazirlər Kabineti yanında Operativ Qərargahdan Avrasiya.net-ə verilən məlumata görə, COVID-19 üçün götürülən analiz nümunələri müsbət çıxmış 37 nəfər vəfat edib.\nBu sahibkarlara yenidən maliyyə dəstəyi göstəriləcək\n16 min azərbaycanlı Xankəndiyə qayıdır - Ambaryan\nTəbriklər. 16 mindən çox azərbaycanlı 2021-ci ildə Xankəndiyə qayıdacaq.\nAvrasiya.net Publika.az-a istinadən xəbər verir ki, bunu erməni politoloq Qagik Ambaryan sosial şəbəkə hesabında qeyd edib.\nO əmin olduğunu bildirib ki, rəsmi Bakı vətəndaşlarını öz torpaqlarına qaytarmaq üçün hər şeyi edəcək.\nAzərbaycanda bu tarixdən peyvəndləmə başlayacaq - TƏBİB\nTürkiyə və Azərbaycan vətəndaşları eyni anda koronavirusa qarşı peyvənd olunacaqlar. Azərbaycanda vaksinasiyanın gələn ilin yanvar ayının əvvəlindən etibarən başlanmasını gözləyirik.\nAvrasiya.net xəbər verir ki, bunu Tibbi Ərazi Bölmələrini İdarəetmə Birliyinin (TƏBİB) İdarə Heyətinin sədri Ramin Bayramlı deyib.\nTƏBİB sədri qeyd edib ki, Azərbaycanda peyvənd pulsuz vurulacaq.\nQeyd edək ki, Çin istehsalı olan “Sinovac” peyvəndi dekabrın 30-da İstanbula, 31-də isə Ankaraya çatdırılacaq.\nErmənilər bannerimizi ləkələdi - Foto\nXəbər verdiyimiz kimi, Azərbaycan Gorus-Qafan yolunun Ordumuzun nəzarətində olan hissəsinə banner vurub.\nAvrasiya.net xəbər verir ki, “Azərbaycana xoş gəlmisiniz” banneri erməni mediasında səs-küyə səbəb olub.\nBunun nəticəsi olaraq erməni vətəndaşlar banneri məhv etməyə qalxıb, “Azərbaycana xoş gəlmişsiniz" sözünü qara boya ilə rəngləyiblər. Müvafiq foto və video materiallar erməni Teleqram kanallarında yayılıb.\nDaxili İşlər naziri, general-leytenant Vilayət Eyvazov Siyəzən Rayon Polis Şöbəsinin xidmət üzrə rəis müavini, polis polkovnik-leytenantı Əhməd Cəlilovu vəzifəsindən azad edib.\nAvrasiya.net Oxu.az-a istinadla xəbər verir ki, nazirin digər əmri ilə o, Gəncə Şəhər Baş Polis İdarəsinin xidmət üzrə müavini vəzifəsinə təyinat alıb.\nAvrasiya.net xəbər verir ki, gələn il büdcə gəlirləri 25 427 milyon manat nəzərdə tutulur ki, bu da gözlənilən ÜDM-in dəyərinin 33,6 %-i qədər olmaqla, 2020-ci ilin proqnozu ilə müqayisədə 1 303 milyon manat və yaxud 5,4 %, 2019-cu ilin icra göstəriciləri ilə müqayisədə 1 208,9 milyon manat və yaxud 5 % çoxdur.\nNazirdən 190 manat açıqlaması: Artırılacaq!\nBirdəfəlik ödəmə bu il üçün yaşayış mimimumunun məbləğində verilirdi.\nAvrasiya.net xəbər verir ki, bunu parlamentin bu gün keçirilən plenar iclasında əmək və əhalinin sosial müdafiəsi naziri Sahil Babayev deyib.\n"Əgər sərtləşdirilmiş karantin rejimi yenə tətbiq olunsa, vətəndaşlara verilən birdəfəlik ödəmənin məbləğinin 190 manatdan 196 manata qaldırılmasını hökumətlə müzakirə edəcəyik”,- nazir bildirib.\nHindistanın TRİPS-dən imtina təklifi\nElm nail oldu, Ümumdünya Ticarət Təşkilatı nail olacaqmı?\nHindistanın ÜTT-dəki səfiri və daimi nümayəndəsi Bracendra Navnit, tərəfindən Hindistan, Cənubi Afrika və başqa səkkiz ölkə Ümumdünya Ticarət Təşkilatına (ÜTT) Əqli Mülkiyyət Hüquqlarının Ticarət Aspektləri üzrə Sazişinə (TRIPS) əsasən məhdud zaman müddətində üzv ölkələri bəzi patent və digər Əqli Mülkiyyət (IP) hüquqlarının tətbiq edilməsindən azad etməyə dair təklif irəli sürür.\nBu təklifin əsas məqsədi ondan ibarətdir ki, əqli mülkiyyət hüquqları COVID-19 vaksinlərinin və dərman vasitələrinin istehsalının sürətləndirilməsini məhdudlaşdırmasın. Bir neçə üzv təkliflə bağlı narahatlıqlarını bildirsə də, ÜTT üzvlüyünün böyük bir hissəsi təklifi dəstəkləyir. Müxtəlif beynəlxalq təşkilatlar, çoxtərəfli qurumlar və ümumdünya vətəndaş cəmiyyəti də həmçinin bu təklifi dəstəkləyir.\nGörünməmiş dövrlər fərqli tədbirlər görülməsini tələb edir. Biz bunu pandemiyanın yayılmasının qarşısını almaq məqsədilə siyasi müdaxilə kimi həyata keçirilən məhdud müddət üçün nəzərdə tutulmuş sərt karantin rejiminin tətbiq edilməsi ilə əldə edilən nəticədə müşahidə etdik. Beynəlxalq Valyuta Fondu (BVF) Dünya İqtisadi Görünüşünün 2020-ci il oktyabr tarixli nəşrində qeyd olunur: “... Bununla birlikdə, proqnozlaşdırıldığından daha pis inkişaf nəticəsi riski hələ də böyükdür. Əgər virus yenidən başlayarsa, müalicə vasitələri və vaksinlərdə irəliləyiş gözləniləndən daha yavaş olarsa və ya ölkələrin onları əldə etməsi qeyri-bərabər şəkildə həyata keçirilərsə, yenidən sosial uzaqlaşma və daha sərt karantin rejimi ilə iqtisadi aktivlik gözləniləndən daha aşağı ola bilər ”. Vəziyyət proqnozlaşdırıldığından daha acınacaqlı görünür, 2019-cu il üçün proqnozlaşdırılan əsas plana əsasən iqtisadi məhsulun 7% -ni itirmişik. Bu, qlobal Ümumi Daxili Məhsulu üzrə 6 trilyon ABŞ dollarından daha çox bir məbləğdə itkiyə çevrilir. Qlobal ÜDM-in ilkin plana əsasən 1 % artması belə 800 milyard ABŞ dollarından çox qlobal məhsul əlavə edəcək və imtina hesabına iqtisadiyyatın bir sektorundakı zərərin əvəzini kompensasiya edəcəkdir.\nVaksin və müalicə vasitələrinin vaxtında və əlverişli qiymətlərlə əldə olunmasını təmin etmək üçün yalnız bir siqnal iqtisadiyyatda tələbin canlanması üçün böyük bir etimad rolunu oynayacaqdır. Uğurlu vaksinlərin hazırlanması üfüqdə ümidin olduğunu göstərir. Bəs bunlar dünya əhalisi üçün necə əlçatan və əlverişli olacaq? Burada əsas sual hərkəs üçün kifayət qədər Covid-19 peyvəndinin olub-olmamasıdır. Hal-hazırda günümüzün ən optimist ssenariləri belə 2021-ci ilin sonuna qədər zəngin və yoxsul ölkələrin əksər əhalisi üçün Covid-19 vaksinlərinin və dərman vasitələrinin əldə olunmasının təminatını verə bilməz. ÜTT-nin bütün üzvləri kütləvi qlobal ehtiyacları qarşılamaq üçün vaksin və dərman vasitələrinin istehsal gücünün artırılmasına təcili ehtiyac olduğu ilə bağlı razılığa gəlib. Əqli Mülkiyyət Hüquqlarının Ticarət Aspektləri üzrə Sazişindən (TRİPS) imtina təklifi bu ehtiyacın Əqli Mülkiyyət (IP) hüquqlarının potensialının istehsal gücünün artırılmasına mane olmamasını təmin etməklə həyata keçirməyə çalışır.\nƏqli Mülkiyyət Hüquqlarının Ticarət Aspektləri üzrə Sazişi çərçivəsində mövcud dəyişikliklər niyə kifayət deyil\nƏqli Mülkiyyət Hüquqlarının Ticarət Aspektləri üzrə Sazişi çərçivəsində edilən mövcud dəyişikliklər qənaətbəxş hesab olunmur, çünki bütün bunlar pandemiya ilə bağlı yaranan vəziyyətin nəzərə alınması ilə hazırlanmayıb. Məcburi lisenziyalar ölkəyə, vəziyyətə və məhsula görə verilməlidir, halbuki hər bir yurisdiksiya əqli mülkiyyət qaydası ilə ayrı-ayrı məcburi lisenziyalar verməli idi və bu, praktik olaraq ölkələr arasında iş birliyini son dərəcə çətinləşdirirdi. Əqli Mülkiyyət Hüquqlarının Ticarət Aspektləri üzrə Sazişi çərçivəsində mövcud dəyişikliklərdən istifadəni təşviq etsək də, bunların tətbiqi çox vaxt aparır və tətbiq edilməsi çətin bir prosesdir. Beləliklə, yalnız bunların istifadəsi ilə əlverişli qiymətləri olan vaksin və dərman vasitələrinin vaxtında əldə olunması təmin edilə bilməz. Eynilə, ÜST-nın COVID-19 tibbi məhsullarının istehsalını genişləndirmək və dünya miqyasında paylaşılmasına köməklik göstərmək üçün əqli mülkiyyət, texnologiya və məlumat bazasının verdiyi töhfəyə dəstək olan COVİD-19 Texnologiyaya Giriş Anbarı təşəbbüsündə də ruhlandırıcı və ümidverici inkişafın şahidi olmamışıq. Könüllü lisenziyalar, mövcud olduqları yerlərdə belə, gizli saxlanılır. Onların qaydaları və şərtləri şəffaf deyil. Onların əhatə dairəsi müəyyən dərəcədədir və ya ölkələrin məhdud bir alt qrupu ilə məhdudlaşır və bununla da həqiqi beynəlxalq əməkdaşlıqdan daha çox millətçiliyi təşviq edir.\nNiyə mövcud qlobal əməkdaşlıq təşəbbüslərindən kənara çıxmağa ehtiyac var?\nCOVAX Mexanizmi və COVİD-19 müalicə vasitələrinin inkişafı, istehsalı və əldə olunması prosesini sürətləndirən “ACT-Accelerator” kimi qlobal əməkdaşlıq təşəbbüsləri 7.8 milyard insanın kütləvi qlobal ehtiyaclarını ödəmək üçün yetərli deyil. “ACT-A” təşəbbüsü gələn ilin sonuna qədər 2 milyard doza miqdarında olan vaksini satın alaraq dünyada ədalətli şəkildə paylamağı hədəfləyir. İki doza rejimi ilə bu, yalnız 1 milyard insanı əhatə edəcəkdir. Bu o deməkdir ki, “ACT-A” tam olaraq maliyyələşdirilmiş və uğurlu olsa belə, bu hal hazırda belə deyil, qlobal əhalinin əksəriyyəti üçün kifayət qədər vaksin olmayacaqdır.\nMövcud pandemiyanın ilk bir neçə ayı ərzində maskalar, şəxsi mühafizə vasitələri, təmizləyici maddələr, əlcəklər və Covid-19 pandemiyası zamanı digər vacib avadanlıqların olduğu rəflər hətta təcili ehtiyacları olmadıqları təqdirdə onları əldə edən şəxslər tərəfindən tamamilə boşaldılmışdır. Eyni proses vaksinlərdə də baş verməməlidir. Nəhayət, dünya Covid-19 pandemiyasının əsas məhsullarının istehsalını sürətləndirə bildi, çünki buna mane olan əqli mülkiyyətlə bağlı maneələr olmadı. Hal-hazırda, eyni əqli mülkiyyət hüquqlarının toplanmasına və vaksinlərin və dərman vasitələrinin istehsalını genişləndirməyə necə nail ola biləcəyimizə dair məlumata ehtiyacımız var. Bu, əfsuslar ki, tez baş verməyəcək və bununla da imtinaya ehtiyac yaranır.\nÇoxsaylı maraqlı tərəflərin iş birliyini səfərbər edən pandemiya fövqəladə bir hadisədir. Sadəcə əqli mülkiyyət yox, həmçinin elm adamları, tədqiqatçılar, ictimai səhiyyə mütəxəssisləri və universitetlər tərəfindən əldə edilən bilik və bacarıqlar, eləcə də vaksinlərin ən qısa zamanda inkişafını asanlaşdıran böyük dövlət maliyyəsi ölkələrarası əməkdaşlığa şərait yaratdı\nƏqli Mülkiyyət Hüquqlarının Ticarət Aspektləri üzrə Sazişindən (TRİPS) imtina təklifi, bu gün dünyanın üzləşdiyi ictimai səhiyyədə yaranmış fövqəladə vəziyyətə qarşı görüləcək istiqamətli və mütənasib bir tədbirdir. Belə bir imtina, ÜTT-ni təsis edən Marakeş Sazişinin IX maddəsinin müddəalarına uyğundur. Vaksinləri vaxtında və sərfəli qiymətlərlə əldə olunması ilə, insan həyatının itirilməməsinə köməklik edilə bilər. İmtinanın qəbul edilməsi, ÜTT-nin etibarlılığını yenidən bərpa edəcək və çoxtərəfli ticarət sisteminin aktual olmağa davam etdiyini və böhran anında təsir göstərə biləcəyini sübut edəcək. Həyatları xilas etmək və iqtisadiyyatın canlanmasına köməklik göstərmək üçün indi ÜTT üzvlərinin imtinanı qəbul etmə vaxtıdır.\nVaksinlərin hazırlanması bir elm sınağı olsa da, onları əlçatan və sərfəli hala gətirmək insanlığın sınağı olacaq. Tarix bizi sadəcə vaksinlərin hazırlanması üçün yox, eyni zamanda Covid19 vaksinlərinin və dərman vasitələrinin hazırlanması, sərfəli qiymətlərin təyin edilməsi və hərkəs tərəfindən əldə edilməsi üçün xatırlamalıdır. Gələcək nəsillərimiz bundan daha azına layiq deyillər.


İrqçi fars rejim Güney Azərbaycanda zindanlara koronavirus yaydı – GADTB\nFevral 29, 2020\t684 Baxış\nGADTB-nin Mətbuat Mərkəzinə daxil olan məlumata görə, irqçi fars rejim azərbaycanlı siyasi məhbusların həyatına qəsdə zəminində Güney Azərbaycanda zindanlara koronavirus yayıb.\nArtıq Güney Azərbaycanın Urmiya, Təbriz, Əhər və s. şəhərlərində yerləşən zindanlarda koronavirusu yayıblar. Nəticədə Əhər zindanında buna etiraz olaraq iki azərbaycanlı siyasi məhbus aclıq aksiyasına başlayıb.\nUrmiya şəhərinin mərkəzi zindanında da koronavirusun geniş yayıldığı bildirilir. Bu həbsxanada artıq virusa yoluxan bir məhbusun həyatını itirdiyi bildirilir.\nKoronavirusdan ölən məhbusun adının Fərid Məhəmmədi olduğu bildirilir. 6 ildir Urmiya zindanında həbs edilən məhbus narkotik maddələrinin qaçaqmalçılığı ittihamı ilə 25 il həbs cəzasına məhkum edilib.\nFərid Məhəmmədi koronavirus şübhəsi ilə fevralın 27-də şəhərin xəstəxanasına yerləşdirilib.\nMəlumata görə, 3 gün əvvəl Urmiya həbsxanasının “işçilər” korpusundan 13, gənclər və 14-cü bölümlərdən isə 3 məhbus koronavirus şübhəsi ilə şəhərin xəstəxanasına aparılıb.\nÖncəki GADTB və GAİB başqanı sayın Əjdər Tağızadənin SAMM TV-də gündəm məsələləri barədə çıxışı – Video\nSonrakı Fars molla rejimi regionu koronavirusa bulaşdırandan sonra Azərbaycan sərhədi bağlayıb, uçuşları dayandırdı


Vergilərə işə qəbulla bağlı müsabiqə qeyri-müəyyən vaxta təxirə salınıb\n14:11 12.10.2020 (Yenilənib 14:10 12.10.2020)\nE.Süleymanov elektron ərizələri təsdiq edilmiş namizədlərin nəzərinə çatdırıb ki, müsabiqənin keçirilməsi ilə bağlı məsələlər diqqət mərkəzindədir. Lakin mövcud vəziyyəti nəzərə alaraq, müsabiqənin keçirilməsi qeyri-müəyyən müddətə təxirə salınır\nBAKI, 12 oktyabr — Sputnik. Məlum olduğu kimi, koronavirus (COVID-19) pandemiyasının yayılmasının qarşısının alınması ilə əlaqədar Nazirlər Kabineti yanında operativ qərargahın müvafiq tələb və tövsiyələrini nəzərə alaraq, dövlət vergi orqanlarına işə qəbulla bağlı müsabiqənin test imtahanının keçirilməsi sentyabr ayınadək təxirə salınmışdı.\nSon günlər vergi xidmətinə işə qəbulla bağlı imtahanların nə zaman keçiriləcəyi barədə suallar daxil olmaqdadır. Sputnik Azərbaycan xəbər verir ki, məsələyə Dövlət Vergi Xidmətinin İnsan resursları baş idarəsinin rəisi vəzifələrini icra edən Elməddin Süleymanov aydınlıq gətirib.


YAP Şəmkir rayon təşkilatı imzatoplama kampaniyasına uğurla start verib\n23 dekabrda keçiriləcək bələdiyyə seçkilərində iştirak edəcək Yeni Azərbaycan Partiyasını (YAP) təmsil edən namizədlərin imzatoplama kampaniyasına start verilib. YAP Şəmkir rayon təşkilatında imzatoplama kampaniyası, eləcə də digər məsələlərlə bağlı seçki qərargahının üzvləri arasında iş bölgüsü aparılıb.\nHazırda isə seçki kampaniyasının namizədlərin irəli sürülməsi və onların qeydə alınması üçün seçici imzalarının toplanılması mərhələsidir. YAP-ın yerli strukturları da bu mərhələdə uğurla fəaliyyət göstərməkdədir. YAP Şəmkir rayon təşkilatı bu prosesi mütəşəkkil surətdə həyata keçirir. Yeni Azərbaycan Partiyası tərəfindən Şəmkir bələdiyyələrinə irəli sürülmüş namizədlər yerlərdə imza toplayırlar. YAP Şəmkir rayon təşkilatından builki seçkilərdə ümumilikdə 42 bələdiyyə üzrə 400 nəfər partiya üzvü namizədliyini irəli sürüb.\nSon illərdə Azərbaycanın siyasi, iqtisadi sahədə qazandığı uğurlarla qürur duyduqlarını bildirən sakinlər paytaxtımızda, bölgələrdə aparılan quruculuq işlərindən məmnun qaldıqlarını bildirirlər.\nİmzatoplama kampaniyası davam edir.


Nazir Ramil Usubov o xəbərdarlığı niyə etdi - deputatların şərhi\n30/01/2019 - 09:25 1 393 0 0\nAmma “Yeni Müsavat”ın müxbirinin diqqətini daha çox bir məqam çəkib: nazir, general-polkovnik Ramil Usubov öz çıxışında radikal müxtəlifətə nadir rastlanan xəbərdarlıq edib...\nCənab Usubov konkretləşdirməsə də, ümumiləşdirilmiş qaydada müəyyən mərkəzlərə mesaj verib. Rəsmi məlumatdan bəlli olur ki, nazir son günlər özlərini yenidən gündəmə gətirmək istəyən “...müxalifət düşərgəsinin bəzi mənsublarının səsləndirdikləri, ”polis qorxdu", “hökumət geri çəkildi” kimi öz ətraflarını cürətləndirmək arzusundan doğan fikirlərin gerçəklikdən çox uzaq, heç vaxt reallaşmayacaq bir arzu olduğunu" xatırladaraq hər bir şəxsin bildiyi sadə həqiqətləri diqqətə çatdırıb.\nDeputat Zahid Oruc da qəzetimizə maraqlı fikirlər söylədi və nazirin dediklərinə həssas yanaşdığını vurğuladı: “Heç şübhə etmirəm ki, hər zaman olduğu kimi, general-polkovnik Ramil Usubovun kollegiya iclasında söylədiyi fikirlər real, dəqiq məlumatlara əsaslanır. Onun açıqlamaları hər zaman cəmiyyətin bütün təbəqələri tərəfindən yüksək həssaslıqla izlənilir, ona diqqətlə yanaşılır və uyğun nəticələr çıxarılır. Hesab edirəm ki, birinci növbədə cənab generalın açıqlamasının hədəfi Azərbaycandakı sabitlik məkanının qorunub-saxlanmasıdır. Bu, təkcə hakimiyyətə və yalnız iqtidar qüvvələrinə deyil, müxalifətə də, mərkəzçisinə də, solçuya da, sağçıya da, dindar-ateistinə də eyni dərəcədə lazımdır. İkincisi, şübhəsiz ki, Azərbaycan polisinin əlində malik olduğu informasiya resurslarına rəğmən bu cəmiyyət üçün çox da bəlli olmayan məxfi məlumatlar mövcuddur və onlar ciddi şəkildə təhlil olunur, ona adekvat addımlar atılır. Əksər dairələr də ötən illər ərzində onu görüblər ki, dövlətçilik üçün əsas təhlükə dövrlərində ən vacib qərarların qəbul olunması və bu təhlükələrin üzərinə gedilməsində polis orqanları ön sıralarda yer alıblar. Azərbaycan polisini bu gün təfriqəyə cəlb etməyə çalışanlar, onları Şəhidlər Xiyabanında müxtəlif konfliktlərə məruz qoyaraq və onun içərisində ictimai-siyasi məkanda Azərbaycan polisinin obrazına hücumlar edib, onu bir simvol kimi hansısa hədəflərə gətirmək, bundan sonra ”Dövlətin qoruyucu zirehi zəiflədi, indi artıq ayaq ala bilərik" kimi bir məkrli planı işləyənlər bilməlidirlər ki, bu ssenarilər dövlətin ali zirvəsinə bəllidir. Müxtəlif ölkələrdə bəlkə də sınaqdan keçirilə bilər, ələlxüsus da çox yaxşı bilirəm ki, Ukrayna inqilabları zamanı daxili işlər orqanları özünü xeyli dərəcədə vecsiz aparırdı. Amma Ramil Usubovun bir insan və dövlətçi bir nazir kimi xarakterini bilənlər buna əmindirlər ki, Azərbaycan polisi keçmişdə öz canını, qanını torpaqlarımız uğrunda veriblər, onlar şəhid olublar. Yeri gəlmişkən, dövlət başçısın şəhid ailələri və onların vərəsələri ilə görüş zamanı vaxtilə canından keçən Azərbaycan polisinin də rəşadətini, igidliyini dəyərləndirməsi dediyimiz məsələyə nümunədir".\nZ.Oruc qeyd etdi ki, hər kəs əmin olmalıdır, bu açıqlamalar uyğun dairələrdə kimlərisə qurban seçək, küçələrə çıxanlara, meydanlardan yol və tranzit məkanlara gedənlərə hansısa düyün nöqtələrində qısaqapanmalar yaratsınlar, polisi təhqir etməklə onları əlbəyaxa döyüşə vadar etsinlər, sonra onların qəddarlığından dünya informasiya məkanı üçün paylaşımlar etsinlər kimi addımlar baş tutmayacaq: “Əgər qəddarlıq görmək istəyirlərsə, Paris küçələrində bunun nümunələri minlərlədir. Makron da bəyan edir ki, bu mübarizələr başlayandan 11 nəfər həyatını itirib. Amma şükürlər olsun ki, Azərbaycan polisi ən yüksək soyuqqanlılığı ilə hər kəsin təhlükəsizlik təminatını qorumaqla öz fəaliyyətini aparmaqdadır. Ona görə də Ramil müəllim tərəfindən bəyan edilmiş bu dövlətçilik mövqeyi Azərbaycanda əmin-amanlıq istəyən bütün qüvvələrin ürəyindəndir. Mən hesab edirəm ki, bu mesajlar eyni zamanda müxtəlif planlar hazırlayanlar üçün də öz təsirini göstərəcək və nəticələrini verəcək".


Avropa İnsan Hüquqları Məhkəməsi (AİHM) bu gün, martın 11-də Azərbaycandan göndərilən 7 şikayət üzrə qərarlarını elan edib.\n"Aihmaz.org" saytının martın 11-də verdiyi məlumata görə, bu qərarlar üzrə hökumət ərizəçilərə ümumilikdə 56 300 avro təzminat ödəməlidir.\nVüqar Əliyev Azərbaycana qarşı işində AİHM hökumətin təktərəfli bəyannamə təklifini qəbul edib. Ərizəçiyə 6 min avro təzminat ödəniləcək.\nBu iş siyasi fəalın qanunsuz silah saxlamağa görə ittiham və məhkum edilməsi ilə bağlı idi. Ərizəçi ədalətli məhkəmə araşdırması və şəxsi həyata hörmət hüququna müdaxilə olunduğunu iddia edirdi.\nRəvan Səbzəliyev Azərbaycana qarşı, Natiq Mirzəyev Azərbaycana qarşı, Durnisə Əhmədova Azərbaycana qarşı işlərində tərəflər dostca anlaşıblar. 1-ci işdə ərizəçiyə 4500 avro, N.Mirzəyev işində 1500 avro, Durnisə Əhmədova işində isə ərizəçiyə 3000 avro təzminat ödəniləcək.\nR.Səbzəliyev işində ərizəçi türk ilahiyyatçı Səid Nursi-nin dini məzmunlu məqalələrini evində azyaşlılara tədris etdiyi üçün məhkum olunmuşdu. 10 aydan artıq həbsdə tutulan ərizəçi hesab edirdi ki, onun dini etiqad azadlığına müdaxilə baş verib.\nNatiq Mirzəyev Azərbaycana qarşı işində ərizəçi məhkum edilmiş məhbus idi. İşin hallarına görə, o, tibbi müalicə üçün həbsxana rəhbərliyinə müraciət edib, müraciətinə baxılmasının məzmunu onu qane etmədiyindən həbsxana rəhbərliyini məhkəməyə verib. Ərizəçi hesab edirdi ki, onun müraciəti üzrə çalışmalar ədalətli məhkəmə araşdırması hüququna uyğun olmayıb.\nDurnisə Əhmədova Azərbaycana qarşı işi xuliqanlıq cinayətinə görə məhkum edilmə ilə bağlı idi. Ərizəçi hesab edirdi ki, onunla bağlı məhkəmə araşdırmalaraı ədalətli olmayıb.\nRzamov və Başqaları (9 nəfər) Azərbaycana qarşı işi də dostca anlaşma ilə başa çatıb. Hökumət ərizəçilərin hər birinə 3750 avro (cəmi 37 min 500) təzminat ödəməlidir. Bu işdəki 10 ərizəçi türk ilahiyyatçı Said Nursi-nin tərəfdarları olub, onlar dini toplantıların keçirilməsi kontekstində saxlanıldıqlarını, qanunsuz rəftara məruz qaldıqlarını iddia edirdilər. Ərizəçilər AİHM qarşısında azadlıq və toxunulmazlıq, ədalətli məhkəmə araşdırması, dini etiqad azadlığı hüquqlarına müdaxilə olunması məsələsini qaldırmışdılar.\nAğaməmməd Məmmədov Azərbaycana qarşı işində AİHM hökumətin təktərəfli bəyannamə təklifini qəbul edib. Ərizəçiyə təzminat ödəniləcək – 3800 avro. Bu iş mülkiyyət hüququnun pozuntusu iddiası ilə bağlı idi.\nAİHM İmanzadə Məmmədova Azərbaycana qarşı işi üzrə icraatı ərizçənin vəfat etməsi səbəbindən qapadıb. Bu işdə Yahova Şahidləri dini icmasının üzvü olan ərizəçi dini etiqad, azadlıq və toxunulmazlıq, mülkiyyət hüquqlarına müdaxilənin baş verdiyini iddia edirdi.


Orta əsrlər Avropasının ölüm maşınları Bakıda – FOTOLAR | Online ictimai-siyasi qəzet\nOrta əsrlər Avropasının ölüm maşınları Bakıda – FOTOLAR\nTarix: 01.05.2019 | Saat: 17:10:00\nSizə hardan danışım, nədən xəbər verim, “İçərişəhər” Muzey Mərkəzində nümayiş olunan İnkvizisiya dövrünün orta əsr işgəncə alətlərindən. Əvvəla, oraya daxil olmaq üçün girişdəcə 5 manatınızı stolun üstünə qoyub biletinizi götürməlisiniz. Sonra azadsınız, daxil olub istədiyiniz qədər işgəncə alətlərinə tamaşa edə bilərsiniz. Nələr yoxdu, nələr...\nƏgər sərgiyə getmək imkanınız yoxdursa, o zaman kompüterinizin və ya telefonunuzun ekranına daha da yaxınlaşın. Hafta.az-ın obyektivinin göstərdiklərinə baxın. Əvvəla, onu deyək ki, muzey mərkəzinin təşkilatçılığı, İtaliya və Rusiyanın təşkilati dəstəyi ilə ərsəyə gələn bu sərgidə orta əsrlərin Avropa ölkələrində kilsə məhkəməsinin insanlara tətbiq etdiyi cəza prosedurunun alətləri və qurğuları nümayiş edilir. Əsas nüanslara keçməmişdən əvvəl onu da bildirim ki, “İçərişəhər” kimi tarixi məkanda, həm də orta əsr sarayında belə bir ekspozisiyanın sərgilənməsi ziyarətçilərə eyni mövzunun Şərqdə və Qərbdə necə gerçəkləşdirilməsinə dair düşünmə və müqayisə etmə imkanı verir.\nSərgi haqqında qısa arayış:\nEkspozisiyada qurbanlara fiziki əzab vermək, onları etiraf etməyə məcbur etmək üçün 70-ə yaxın qurğu nümayiş etdirilir. Bu, 500 ilə yaxın mövcud olmuş orta əsr inkvizisiyası dövründə çox geniş yayılmış bir təcrübədir.\nSərginin məzmunu kifayət qədər dramatikdir və orta əsrlərin sərt həqiqətlərinin təfərrüatı ilə zəngindir. Ziyarətçilərə təqdim edilən ekspozisiyanın əsas məramı düşünməyə məcbur etməkdir. Təşkilatçılar belə deyir.\nBuradakı hər bir eksponat tam mənası ilə yalnız vahimə və qəzəb deyil, həm də mərhəmət və şəfqət hissi doğurur. İçəridəki “ölüm qoxulu musiqi” isə alətlərin “pişvazına” duran ziyarətçiləri və turistləri öz təsirində saxlamağı bacarır.\nMəlumat üçün onu da vurğulayaq ki, sərgi bu ilin avqust ayının 18-nə qədər davam edəcək.\nBaşlayaq “Dartma taxtası”ndan...\nOrta əsr kilsələrinin və dövlət məhkəmə sistemlərinin ən qorxunc işgəncə üsullarından biridir. Alətin yanındakı məlumat lövhəsində bu barədə geniş müəlumat verilir. O da qeyd olunur ki, bu işgəncə metodundan bütün Avropa ərazilərində istifadə olunub. İntibah dövrünə qədər ən məşhur işgəncə üsulu kimi ad çıxarıb. Cadügər damğası vurulan elm adamları, qatı canilər bu taxta alətin üzərinə uzadılıb. Dartılıb və günahlarını etiraf etməyə məcbur ediliblər. Taxtanın üzərində indi də qurumuş və qaralmış qan izlərini görmək mümkündür. Həyəcanlı musiqi sədaları altında bu alət adamı tarixin 600-700 il əvvəlinə qaytarırır... Düşündürür.\nAyaqları olan və ya olmayan taxta masanın üzərində cani uzadılır, əvvəlcə məhkumun hərəkətsizliyini, dartınmasını sıfıra endirmək üçün əlləri və ayaqları dəmir qandal keçiricilərə bağlanır, sonra dartılırdı. Sonra zəncirləri dartan baraban işə salınırdı.\nCəllad qurbanın ölümünü tezləşdirmək üçün baraban çarxını tez fırlaya bilərdi ki, bu da məhkumun tez bir zamanda ən azı iki parçaya ayrılması demək idi.\nHətta bu taxta üzərində nisbətən yüngül cəzalar da tətbiq edilirmiş. Qızdırılmış dəmirlə dağlama, döş giləsini sivri məftillərə və mıxlara keçirərək cəzalandırılırmış. Bu növ cəzalar əsasən etirafetmə zamanı tətbiq olunurmuş.\nSu ilə işgəncə...\nBu üsul işgəncəni daha təsirli etmək üçün əvvəlcə təqsirkarı tara çəkirmişlər. Başqa bir variantda isə ortası qaldırıla bilən masaya bağlayırmışlar. Sonra onun əlləri və ayaqları qandallanırmış. Daha sonra hərəkətsiz qalan qurbanın ağzına qıf salınırmış. Ardınca su tökülürmüş və udmağa məcbur edilirmiş. Məhkumun su ilə dolmuş qarnını isə kənarda dayanmış iki cəllad ölənə qədər təpikləyirmiş. Hətta bəzən su ilə dolu qarın sivri alətlərlə partladılırmış ki, kənardan baxanlar üçün ibrət olsun. Bu üsulun ən yüngül cəzası isə masaya çılpaq vəziyyətdə uzadılmış məhkumun saatlarla soyuq su şırnağının altında uzadılması idi. Gündə üç dəfə bu üsul təkrarlanırmış...\nBu adla tanınan inkivizasiya kürsüsü intibah dövrünə qədərki cadügər qadınların edamı üçün nəzərdə tutulub. Cəzanın üç üsulu olub, qorxu işgəncəsi, etiraf işgəncəsi, və əzablı ölüm... hər üç mərhələ işgəncə ilə müşahidə olunub. Cadügər qadınlar günahını boynuna almayanda bu kürsüyə uzadılırmış. Özü də onlarla mıx və sivri uclu kirkirlərin üzərinə. Günahını boynuna aldıqdan sonra cəllad çılpaq cadügərin üzərində otururmuş ki, mıxlar onun bədəninə batsın. Sonra iynəli mancanaqlarla qurbanın bədəni deşik-deşik edilirmiş. Özü də bütün bu işgəncələrin xristian dininin əmri ilə yerinə yetirildiyi vurğulanırmış. Hökmün icrasında baş rahiblər də yaxından iştirak edirmiş. 1693-cü ildə Avstriyada cadügər mariya Vukens 11 gün bu kürsüdə çılpaq vəziyyətdə işgəncə edilsə də ölənə qədər günahını boynuna almayıb.\nGilyotin... ağır başların ağrısı...\nGilyotin — bir sıra Avropa ölkələrində barəsində ölüm hökmü çıxarılmış məhkumun boyun nahiyəsindən üzülməsi ilə icra olunmuş edam üsulunda istifadə edilən alətə verilən addır. Qeyd edilən üsulla icra olunan edam üsulu isə gilyotinləmə adlanır. Gilyotinin alt hissəsi məhkumun başının yerləşdirilib tərpənməməsi üçün “bərkidildiyi” iki taxtadan, üst hissəsi isə çəkisi 40 kq-dan 100 kq-dək dəyişən iti bıçaqdan ibarətdir.\nGilyotin 1738-ci ildə Fransada anadan olan ixtisasca həkim və Fransa məclisinin İosif İqnak Giyotin tərəfindən təkmilləşdirilib. Aləti icad edən şəxsin isə Giyotinin müəllimi Antuan Lui olduğu tarixi mənbələrdə qeyd olunsa da, qeyd edilən dövrdən əvvəl Şotlandiyada və İrlandiyada da gilyotindən ölüm maşını kimi istifadə edilirdi. Sözügedən ölkələrdə bu alət “Şotland qızı” adlanırdı. Elə Fransada da bu alətin xalq arasındakı adı məhz “Şotland qızı” idi.\nƏn insanpərvər ölüm üsulu adlandırılıb. Ona görə ki, işgəncə müddəti olduqca azdır. Ölüm cəzasının yüngül növünə layiq görülənlərə “gilyotinli ölüm” rəva bilinirmiş. Başın bədəndən üzülməsi prosesi də o qədər asan deyil. Onun dəzgahını quran insan o qədər güclü olmalıdır ki, mişar birdəfəyə başı üzə bilsin. Əks halda dəzgahı quranın özü edam edilirmiş. Gilyotinlə əsasən alimlər, kilsəyə qarşı çıxan və xalq arasında nüfuzu ilə seçilən ziyalılar edama məhkum olunurmuş.\nSərgidəki alətlərə baxdıqca gözümün önündə intibaha qədərki Avropa canlanır. Ölüm alətlərinə baxdıqca ölüb-dirilirəm. İçimdən bir səs deyir ki, yaxşı ki, 21-ci əsrdə doğulmuşuq...


Prezident İlham Əliyev və xanımı Ağdam rayonuna MTN generalından istintaqa şərt — İmtina etdi Rejissorla teleaparıcı arasında QALMAQAL — FOTO DTX əməliyyat keçirdi – Baş redaktor dəstə Beynəlxalq Əlillər Günü Nərimanov rayonunda qeyd Prezident İlham Əliyev və xanımının Zərdab və Tə Azərbaycanda AİLƏ FACİƏSİ: 1 ölü, 6 yaralı ̵ Bu gün dolların qiyməti yenə əl yandırır “Delta Telecom”dan internetin iflic olmasıyla aç İşə düzəltmə xidməti adı altında insanlar belə a Kənd sakinləri milyonçu oldu\n25 Noyabr 2016 / 16:09 / Baxış sayı: 910 “Corona” şirkətinin banisi ispan kəndinin sakinlərini milyonçu edib.\nBizimxeber.az xəbər verir ki, tanınmış pivə brendinin banisi Antoni Fernandes anadan olduğu kəndin hər bir sakininə 2 milyon dollar miras buraxıb.\nBu ilin avqust ayında 98 yaşında vəfat edən Antoni 170 milyon dollarlıq sərvətini doğulduğu kəndin 80 sakininə vəsiyyət edib. İspaniyanın Lion əyalətinin Serezales del Sondado kəndinin sakinləri artıq milyonçudur.\nKəndin yeganə barının sahibi Maksimino Sançes bildirib ki, sakinlər Antoniosuz nə edəcəklərini bilmirlər.\nQeyd edək ki, Fernandos bu kənddə kasıb bir ailədə dünyaya gəlib. 14 yaşında məktəbi yarımçıq qoyaraq işləmək məcburiyyətində qalıb. 1949-cu ildə Meksikaya işləmək üçün dəvət alıb. 1971-ci ildə isə “Corona” şirkətinin baş direktoru olub.


3166 631 8385 2049 10434\nDigər ( 3166 )\nAxtarışın nəticəsi / 708 elan tapıldı\n**MERDEKAN BAGLARI** Şüvelan qesebesinde pristijli bir mekanda , dənizə möhtəşəm görünüşü olan, 8 sotun icinde inşa edilmiş umumi sahesi 350 kv-m olan 2 mertebeli 6 otaqli bağ evi satilir. Evin tikintisində keyfiyyətli t...\n**MERDEKAN BAGLARI** Mərdəkan qesebesindeana yola yaxin 8 sotun icinde inşa edilmiş umumi sahesi 350 kv-m olan 2 mertebeli 5 otaqli bağ evi satilir ! Evin tikintisində keyfiyyətli tikinti materiallarından istifadə edilmi...\n**MERDEKAN BAGLARI** Merdekan qesebesinde yola yaxin 3sot erazide umumi sahesi 110kv.m olan Bag evi satilir.Bag evi 2geniw yataq otagi,1geniw qonaq otagi,metbex,s/q ibaretdir.Bag sahesinde besedka,manqal,dekorativ agacla...\n**MERDEKAN BAGLARI**Şüvelan qesebesinde 6 sotun icinde inşa edilmis umumi sahesi 180 kv-m olan 1 mertebeli 4 otaqli dəb dəbəli bağ evi satilir ! Evin tikintisində keyfiyyətli tikinti materiallarından istifadə edilmiş və ...\n**MERDEKAN.BAGLARI**Merdekan qəsəbəsində 6 sotda 1 mərtəbəli bağ evi satılır. Ümumi sahəsi 200kv.m olan bu bağda, 5 otaq var: 1genis qonaq otağı, 4 yataq otağı, mətbəx, xoll və her yataq otaginda s/qovsagi vardir.Heyetin...\n**MERDEKAN BAGLARI** Suvelan qesebesi Mayak erazisinde 3 sot torpaq sahesinde inşa edilmiş 1 mertebeli bag evi satilir . Umumi sahesi 120kvm olan bu evin 1 zali ,2 yataq otagi , 1 metbexi , 2 sanuzeli vardir.Istilik sist...\nBakı Bağları şirkəti sizə Mərdəkan qəsəbəsində prestijli ərazidə 6 Sotda 2 mərtəbə və zirzəmidən ibarət 402 kv.m 6 otaqlı yeni təmirdən çıxan modern əla bağ evini təklif edir. Dövlətin daimi suyu, qazı, işığı var. Evdə h...\nBakı Bağları şirkəti sizə Mərdəkan qəsəbəsində prestijli ərazidə 7 Sotda 2 mərtəbə və zirzəmidən ibarət 402 kv.m 6 otaqlı yeni təmirdən çıxan modern əla bağ evini təklif edir. Dövlətin daimi suyu, qazı, işığı var. Evdə h...\nipoteka evler 2018bakida arenda cay evlerixirdalanda ev torpaq alqi satqisi 2013xirdalanda 1otaqli evlernaxcivanda heyet evleriehmedlide kiraye evler 200 aznyasamalda satilan torpaqlar1 otaqli kiraye evler nerimanovdakiraye ev istanbulucuz ev alqi satqisi 2013\nYeni tikili (4687)\nBağ evi (708)


Karantini pozub balıq ovlayan 5 nəfər saxlanıldı |\nKarantini pozub balıq ovlayan 5 nəfər saxlanıldı\nŞabran Rayon Polis Şöbəsinin (RPŞ) və Baş Mühafizə İdarəsinin Həyat Əhəmiyyətli Obyektlərin Mühafizəsi üzrə Polis Alayında 4-cü bölüyünün əməkdaşlarının birgə keçirdikləri tədbirlər nəticəsində ölkə ərazisində elan edilmiş xüsusi karantin rejimi qaydalarını pozaraq Şabran rayonu ərazisində yerləşən “Taxtakörpü” su anbarından balıq ovlayan beş nəfər saxlanılıb.\nDİN Mətbuat Xidmətinin Quba regional qrupundan verilən məlumata görə, araşdırmalarla onların Sumqayıt şəhər sakinləri Fariz Məmmədov, Eldar Cəfərov və Səbuhi İsmayılov və Şabran rayon sakinləri Ziya Şükürov və Şirin Hüseynov olduqları müəyyən edilib.\nMəlum olub ki, həmin şəxslər E.Cəfərovun idarə etdiyi “Lada” markalı nəqliyyat vasitəsi ilə su anbarı ərazisinə gizli yollarla daxil olaraq, oradan balıq ovlamaq istəyiblər. Həmin şəxslərə məxsus tilovlar, eləcə də dörd ədəd ovlanmış balıq maddi sübut kimi götürülüb.\nFaktla bağlı Şabran RPŞ-də araşdırmalar aparılır.\nPrezident “Azərenerji” ASC-nin yenidən qurulan kompleksinin açılışında\nMilli Məclisin mayda keçiriləcək iclasının vaxtı açıqlandı


Baba Rzayev: Azərbaycanın enerji sistemi normal rejimdə çalışır VİDEO - AZƏRTAC – Azərbaycan Dövlət İnformasiya Agentliyi\nCənubi Qafqazın ən böyük istilik elektrik stansiyası olan “Azərbaycan” İstilik Elektrik Stansiyası, həmçinin “Mingəçevir” Su Elektrik Stansiyası mütəmadi olaraq erməni qoşunlarının hədəfinə çevrilib.\nAZƏRTAC–ın bölgəyə ezam olunmuş müxbiri xəbər verir ki, bunu oktyabrın 12-də Mingəçevirdə jurnalistlərə açıqlamasında “Azərenerji” Açıq Səhmdar Cəmiyyətinin prezidenti Baba Rzayev deyib.\nO bildirib ki, elektrik stansiyalarının əraziləri mütəmadi olaraq raket hücumuna məruz qalır. Lakin xoşbəxtlikdən düşmən bu zəruri enerji infrastrukturuna zərər vura bilməyib. Azərbaycanın enerji sistemi normal rejimdə çalışır.\nAzərbaycanın Gürcüstan, Türkiyə və Avropa ölkələrinə elektrik enerjisi ixrac etdiyini deyən Baba Rzayev qeyd edib ki, bu strateji məkanları hədəf almaqda Ermənistanın məqsədi aydındır: “Onlar əhali arasında təşviş yaratmaqla yanaşı, Azərbaycan iqtisadiyyatına zərbə vurmağı da hədəfləyirlər. Bildirmək istəyirəm ki, ölkəmizdə elektrik enerjisi stansiyalarının sayı çoxdur. Mingəçevir elektrik stansiyasının Azərbaycanın ümumi enerji təminatında payı 15 faiz təşkil edir. Biz Azərbaycan xalqını işıqsız qoymayacağıq. Sayı 20 minə çatan Azərbaycan energetikləri bu gün Ali Baş Komandanın bütün göstərişlərini yerinə yetirməyə tam hazırdır”.\nAZERTAG.AZ :Baba Rzayev: Azərbaycanın enerji sistemi normal rejimdə çalışır VİDEO


Baş həkim tualetin videosunu çəkən şəxsi polisə verdi - Azinforum.az İnformasiya Portalı\nAna səhifə / Aktual / Baş həkim tualetin videosunu çəkən şəxsi polisə verdi\nBaş həkim tualetin videosunu çəkən şəxsi polisə verdi\nBir müddət öncə Yevlax rayon xəstəxanasında pasiyentlərin həkim otağına tualetdən keçərək daxil olmasını videoya çəkən şəxs ona polis tərəfindən təzyiq edildiyini iddia edir.\nVideonu çəkən şəxsin bacısı olduğunu bildirən B. M. sosial şəbəkədə müraciət yayaraq bildirib ki, dünən qardaşını Yevlax Rayon Polis Şöbəsinə çağıraraq həkimdən üzr istəməsini tələb ediblər: “Mobil telefonunu da alıb verməyiblər. Pul da tələb ediblər”.\nDİN Mətbuat xidmətinin əməkdaşı Aslan Qiyaslı “Qafqazinfo”nun sorğusuna cavab olaraq bildirib ki, bununla bağlı Yevlax Rayon Xəstəxanasının baş həkimi tərəfindən polisə rəsmi şikayət daxil olub: “Şikayətin təfərrüatlarının araşdırılması üçün vətəndaş Yevlax RPŞ-yə dəvət olunaraq izahatı alınıb. Vətəndaşın üzr istədilməsi, yaxud digər iddialar tamamilə əsassızdır. Belə hal baş verməyib. Hazırda Rayon Polis Şöbəsinin ictimai təhlükəsizlik bölməsində araşdırmalar davam etdirilir”.\nÖncəki DÇ-2022: Azərbaycan millisi seçmə mərhələdə son oyununu keçirəcək\nNövbəti Hikmət Həsənov generallarla görüşdə niyə yox idi?


Azərbaycan-İran əlaqələrinin dərin tarixi kökləri var\n04 Dekabr 2014 10:15\nDini Qurumlarla İş üzrə Dövlət Komitəsinin sədri Mübariz Qurbanlı İranın İslam Mədəniyyəti və Əlaqələri Təşkilatının sədri Əbuzər İbrahimi Türkman ilə görüşüb.\nGörüşdə ölkələrimizin din və mədəniyyət sahələrində əməkdaşlığının daha da genişləndirilməsi ilə bağlı məsələlər müzakirə edilib. M.Qurbanlı bildirib ki, Azərbaycan ilə İran arasında bütün sahələrdə olduğu kimi, din və mədəniyyət sahəsində də əlaqələr yüksək səviyyədə qurulub. Hər iki ölkə qədim tarixi mədəniyyətə malikdir. Ulu öndər Heydər Əliyev Azərbaycan-İran əlaqələrinə hər zaman böyük diqqət yetirib. Prezident İlham Əliyev də bu siyasəti ardıcıl davam etdirir.\nAzərbaycan ilə İran arasında beynəlxalq müstəvidə əməkdaşlıqdan danışılarkən Komitə sədri qeyd edib ki, istər İslam Əməkdaşlıq Təşkilatı və Birləşmiş Millətlər Təşkilatı, istərsə də digər beynəlxalq qurumlarda qarşılıqlı münasibətlər yüksək səviyyədədir.\nGörüşdə M.Qurbanlı Ermənistan-Azərbaycan, Dağlıq Qarabağ münaqişəsindən bəhs edərək bildirib ki, Azərbaycan torpaqlarının 20 faizi işğal olunub. İslam dininə aid olan bütün tarixi abidələr, o cümlədən məscidlər, ziyarətgahlar ermənilər tərəfindən dağıdılıb.\nAzərbaycandakı dini durum haqqında məlumat verən Dövlət Komitəsinin sədri bildirib ki, ölkənin əhalisinin 96 faizi müsəlmanlardır və hazırda burada iki mindən çox məscid var. İslami dəyərlər dövlətin təminatı altındadır. Din dövlətdən ayrı olsa da, dövlətimiz daim dinə, dini ibadət yerlərinə - məscidlərə, ziyarətgahlara xüsusi diqqət yetirir. Yeni məscidlər tikilir, bərpa və təmir olunur. M.Qurbanlı deyib: “Biz bütövlükdə İslamda radikalizmin əleyhinəyik və ölkəmizdə radikal meyillərin yayılmasının qarşısının alınması üçün bütün tədbirlər görülür”.\nƏbuzər İbrahimi Türkman deyib ki, iki qardaş ölkə arasında əlaqələrin dərin tarixi kökləri var. Bu vəzifədə ilk xarici səfərini Azərbaycana etdiyini bildirən qonaq səfərin İranla Azərbaycan arasında din və mədəniyyət sahəsində əlaqələrin daha da genişlənməsinə təkan verəcəyini vurğulayıb. “İslam mərhəmət dinidir”,- deyən Ə.İ.Türkman din və mədəniyyət üzərində qurulan əlaqələrin daha da genişlənməsinin vacibliyindən danışaraq qeyd edib ki, bu əməkdaşlıq gələcəkdə də davam etdiriləcək. Vurğulanıb ki, İran Prezidenti Həsən Ruhaninin Azərbaycana səfəri iki ölkə arasındakı münasibətləri yeni müstəviyə keçirib. Ə.İ.Türkman M.Qurbanlını İrana səfərə dəvət edib.\nQeyd edək ki, İslam Mədəniyyəti və Əlaqələri Təşkilatının sədri Azərbaycana Dini Qurumlarla İş üzrə Dövlət Komitəsinin dəvəti ilə gəlib.


Qarşıdan sərt qış gəlir: Bakının ən əsas problemi nədir? | Xəbərlər\nQarşıdan sərt qış gəlir: Bakının ən əsas problemi nədir?\n14:32, 30 noyabr 2018\nƏhaliyə xəbərdarlıq edilib\nEkspert qısa zamanda bu problemləri aradan qaldırmağın mümkün olmadığını deyir\nBakıda bu il qışın sərt keçəcəyi ilə bağlı proqnozlar var. Hər il qış aylarında paytaxt ərazisində əsasən təbii qaz və yollarla bağlı problem yaşanır. Artıq indidən insanlar qazın zəif gəlməsindən şikayətlənirlər.\n“Yeni Müsavat”a danışan ekspert Nüsrət Qasımov bildirdi ki, bir il ərzində problemləri tam həll etmək mümkün deyil. Ekspertin sözlərinə görə qərargah yaradılsa, tapşırıq verilsə belə, problemlər yenə yaşanacaq: “Azərbaycanda 200 milyona qədər qaz abonenti var. Lakin ölkədəki qaz təsərrüfatı yeni deyil. Ölkədə 1990-cı illərin əvvəllərindən qaz çəkilişinə başlanıb. O zamandan indiyə qədər yerin altında qalan köhnə kəmərlər var. Hansı ki, bu kəmərlər bir çox kommunikasiyaların əhatəsindədir. Qaz xətləri evlərə buxar istiliyi verən, su, kanalizasiya kəmərlərinin, kabellərin əhatəsi ilə keçir. Bu cür təsərrüfatı birdən-birə təmir edib, yeniləmək çətin məsələdir. Ona görə də insanlar maksimum ehtiyatlı olmalıdır. Qaz cihazlarının girişində qazın təzyiqi 130 mm olmalıdır. Bundan artıq təzyiq qaldıran zaman kəmərlərdə təzyiq yüklənməsi yaranır. Bu isə ağır fəsadlara gətirib çıxara bilər. Məsələ burasındadır ki, Yasamalda və eləcə də digər bir çox ərazilərdə qaz kəmərləri layihə smeta dəyərləndirməsi olmadan çəkilib. Yəni bir qonşu qaz xətti çəkdirib, digərləri də ondan götürüblər. Nəticədə isə kəmərdə yüklənmə yaranıb və ötürmə qabiliyyəti imkan vermədiyi üçün insanlar qış aylarında əziyyət çəkirlər. Bu cür hallarda təzyiqi qaldıran zaman da problem yaranır. Belə ki, yüksək təzyiq olan zaman qaz tənzimləyicilərinə yaxın olan evlərdə həddindən artıq təzyiq olur. Küçənin ucqar yerlərinə isə bunun əksinə olaraq, qaz gedib çıxmır”.\nEkspertə görə, su və elektrikin normal verilməməsi də qış aylarında Bakıda qaz probleminin yaşanmasına səbəb olur: “Ərazilər var ki, orada suyu müəyyən vaxt kəsiyində güclü verirlər. Həmin zaman da insanlar toplu şəkildə su qızdırıcılarından istifadə edirlər. Nəticə qaz kəmərlərinin ötürücülük qabiliyyətinin prosesə gücü çatmır. Ona görə də qaz, su və elektrikin verilməsindən də asılıdır. Elektrik zəifdirsə, açılmalar olursa, yük qazın üzərinə düşür. Əgər qaz doğrudan da zəif gəlirsə, abonentin borcudur ki, ”104" qaynar xəttinə zəng edib, ünvanını, problemini söyləsin. Yenə də problem həll olunmursa, rəsmi qaydada qaz idarəsinə müraciət etməlidir. Qazın zəif gəlməsi cihazdan, kommunal xətlərdən də asılı ola bilər. Ona görə də müraciət edilməlidir ki, problem həllini tapsın".\nQasımov Bakının əsas problemi sayılan kanalizasiya məsələsinə də toxundu: “Bakının kanalizasiya sisteminin mövcud suyu çəkməyə gücü çatmır. Küçədən axan su gedib dənizə çıxa bilmir. Ona görə də bu problemin də qısa zaman ərzində həlli mümkün deyil”. Musavat.com-un məlumatında deyilir.\nBakı əhali problem


Azərbaycanla Rusiya arasında ticarət dövriyyəsinin mənfi saldosu iki dəfə artıb | Report.az\nAzərbaycanla Rusiya arasında ticarət dövriyyəsinin mənfi saldosu iki dəfə artıb\nAzərbaycanla Rusiya arasında ticarət dövriyyəsinin mənfi saldosu iki dəfə artıb Azərbaycan və Rusiya arasında ticarət dövriyyəsinin həcmi 2014-cü ilin yanvar-sentyabr aylarının nəticələrinə görə 1,368 mlrd. dollar təşkil edib\n22 Oktyabr , 2014 06:55\nBakı. 22 oktyabr. REPORT.AZ/ Azərbaycan ilə Rusiya arasında ticarət dövriyyəsinin həcmi 2014-cü ilin yanvar-sentyabr aylarının nəticəsində 1,368 mlrd. ABŞ dolları təşkil edib. Azərbaycan Dövlət Gömrük Komitəsindən "Report"a bildirilib ki, bu ilin 9 ayı ərzində Rusiyaya 470,262 mln. dollar həcmində məhsul göndərilib, bu da Azərbaycanın toplam ixracının 7,2%-nə bərabərdir.\nHəmin dövr ərzində Rusiyadan idxal 897,794 mln. dollar və ya Azərbaycanın məcmu idxalının 13,8%-ni təşkil edib. Ticarət dövriyyəsinin mənfi saldosu 427,53 mln. dollar təşkil edib.\nQeyd etmək lazımdır ki, Azərbaycandan məhsul ixracı 2013-cü ilin eyni dövrü ilə müqayisədə 41,4%, idxal isə 22,8% azalıb, mənfi saldo 2,2 dəfə artıb.\nXatırladaq ki, 2013-cü ildə Azərbaycanla Rusiya arasında ticarət dövriyyəsi 2,583 mlrd. dollar təşkil edib.\nBelə ki, 2012-ci il ilə müqayisədə iki ölkə arasında ticarət əməliyyatlarının həcmi 10,5% artıb. Ötən il ərzində Rusiyaya 1,077 mlrd dollar həcmində məhsul göndərilib, bu da Azərbaycanın toplam ixracının 4,5%-ni təşkil edir. Həmin dövr ərzində idxal 1,505 mlrd. dollar və ya Azərbaycanın məcmu idxalının 14,1%-ni təşkil edib. Mənfi saldo 428 mln. dollar olub.\nRus versiyası Отрицательное сальдо товарооборота между Азербайджаном и Россией выросло вдвое


525-ci Qəzet - O dünyada bir Ağdam var imiş... – Vüsalə Məmmədovanın reportajı\nİşğaldan azad edilən Ağdama qədəm basanda ilk qarşılaşdığın təkcə mina xəbərdarlığı deyil. Yollara düzülüb göz işlədikcə qızaran lalələr “ayağının altındakı torpağın hər qarışına şəhid qanı axıb” bildirişini verir...\nYerdən laləlik kimi görünə bilər, “o göydəki kişi” bilir ki, şəhid qanıdır...\n...Məncə, nənəmə şifrəli danışmağı sovetin sərt qadağaları, məscidə oğrun-oğrun getməyimiz öyrətmişdi. Məsələn, Allaha “o göydəki kişi” deyirdi. O kişini çox sevir, həm də güvənirdim. Hətta düşünürdüm ki, Ağdamın yaşıllıqlar arasından ağaran damları onun gözünü qamaşdırır. Dua edəndə həyətə çıxırdım, elə bilirdim, evlərin damları olduğu üçün o kişi evlərin içini görə bilmir.\nİndi Ağdamda harada istəsən dua etmək olar... Ancaq bilmirəm o kişi buraları görürmü? Bilmirəm. Mən burada yaşayanda beş metr aralıdakı qarışqanı da görürdüm. İndi gözlüyüm olmasa, ayağımın altını belə, görməyə çətinlik çəkirəm...\nİşğaldan azad edilən Ağdamda çəkilişdə olarkən bir neçə dəqiqəlik evimə gedəndə şəhid qanı ilə qızaran yollardan sonuncu dəfə keçərkən bombardmandan baş götürüb qaçan gənc anaların övladını necə bağrına basdığını xatırlayıram; mən o anaları bir gün də unutmadım. Onların simasında ana olmağın peşmançılığını aydınca görmüşdüm. Hələ uşaq ağlımla düşünürdüm: insan müharibələrin olduğu dünyaya niyə övlad gətirsin ki?\nBu dialoqu da o qadınlar kimi heç unutmayacağam:\n- Məsciddən sizə necə gedək?\n- Bilmirəm... Mən evimizi ancaq İmarətdən tanıyıram...\n- Onda İmarətə gedək...\nAğdama gedən hər kəs şəhərin tanınmaz halda olduğunu demişdi. Ancaq ayaqlarım tanıdı... İmarətin qapısından sağa dönüb, bir az sonra yenə sağa, Süleyman Sani Axundov küçəsinə buruluram, ayaqlarım düz darvazamızın qabağında dayanır...\nDüz 27 il, 9 ay, 30 gündən sonra olmayan darvazamın qarşısındayam. Olmayan deyirəm, çünki məni müşayiət edən ANAMA əməkdaşları burada darvaza görmür. Mən isə görürəm. Həyətimə də həmin darvazanın giriş qapısının yerindən addım atıram...\nBu həyətdən 1993-cü ilin iyunun 12-də çıxmışam. Qaça-qaça... Qaça-qaça? Bir az şişirtmədimmi? Mən onsuz da bu həyətdə heç vaxt yeriməmişəm. Həmişə yüyürmüşəm, bir gündə bu başından o başına bəlkə min dəfə qaçmışam. Bu həyətdəki hüdudsuz azadlığım çılğınlığımı cilovlaya bilmirdi. Nənəmi dərd almışdı ki, bu qədər də nadinc qız olar? Od-alovdur elə bil! Dizlərim və dirsəklərim həmişə yara olurdu... Anamla nənəm bir-birinə “görən bu uşağın dizinin salamat vaxtını görəcəyik” deyirdilər...\nBilirsiniz, dizlərimin yarası nə vaxt sağaldı, sıyrıq yerləri nə vaxt qaysaq bağladı? Məcburi köçkünlüyün ilk günündən. Özgələr evində yüyürmək nədir, yeriməyə belə ürək eləmirsən axı... Sonrakı həyatda darısqal otağımızda ayaqlarımızı uzatmağa yer yox idi deyə, həmişə dizimizi qarnımıza yığıb, otururduq. Bir otaqda həm yatır, həm yeyir, həm də dərs oxuyurduq. Büzüşmüş bir həyatımız var idi...\nİndi meydan kimi geniş həyətimdəyəm. Yanımda da ANAMA nümayəndələri. Həmkarım Seyfəddin Hüseynlinin sözləri qulağımda cingildəyir: “Ağdama qrupla getmək olmaz. Adamı şəhərə 200 metr qalmış tək buraxalar ki, get, yaşadığın duyğulardan utanmadan get...”\nHəyətə girəndə elə bilirsən yer yarılıb, evimiz içinə girib! Ancaq yerə də sığmayıb, bir azı çöldə qalıb... Evimizə “göydəki kişi”nin gözü ilə baxanda necə görünür, bilmirəm, ancaq yerdən atam kimi, nənəm kimi torpağa gömüldüyünü görürsən. Burada keçmişim, xatirələrim dəfn olunub...\nBu, evimizin uzaqdan görüntüsüdür. Yaxınlaşıram, həyətimdə ilk dəfə yeriyirəm. Məndən olsa qaçaram, ancaq ANAMA nümayəndələri göstərdikləri xətlə, üstəlik ehmallıca hərəkət etməyi tapşırırlar. Yenə o sonuncu günü xatırlayıram...\nSəhərə yaxın şəhərə yağan bombalardan qaçmaq üçün bir göz qırpımında yataqdan sıçrayıb zirzəmiyə qaçmışdıq. Həyat tərzimizə çevrilən bu səhər marafonunda özümlə yatırdığım gəlinciyimi də bağrıma basmağı unutmamışdım. Bombardman kəsmək bilmirdi. Evə qalxmadan, elə zirzəmidən çıxıb, birbaşa maşına doğru qaçdıq. Evdən bir az aralanan kimi içimdən bir səs dedi ki, bir də buraya qayıtmayacaqsan. Bir də bu həyəti, bu evi görməyəcəksən. Onda bir anlıq ayağımı saxlayıb geri çevrildim. Yaşıllıqlar içində ağappaq ağaran evimizi, yaşılın bütün çalarları əks olunan həyətimizi sürətlə yaddaşıma həkk etməyə çalışdım. Ayağımın altına baxdım, tələsib ayağıma anamın başmaqlarını geyinmişdim. Ağ və qara rənglərdən ibarət yay başmaqları... Uşaq ağlımla dərk etdim ki, elə bu an bütün rənglərlə vidalaşıb, ağ-qara bir həyata qədəm qoyuram.\nHaqlı idim? Bu həyətə bir daha qayıtmayacaqdım? Bu evi bir də görməyəcəkdim? Düz 27 il, 9 ay, 30 gündən sonra qayıdacaqdım. O evi görməyəcəkdim, heç o həyəti də. Amma tanıyacaqdım. O da məni tanıdı... Həyətdə öz-özünə bitən kollar ayağımı qucaqlayıb, tikanları ilə dizlərimi yaladı. İlahi, bu torpaq dizlərimin qanı üçün necə darıxmışdı... Ətəyimdən yapışıb, məni bağrına basırdı...Onlar da darıxmışdılar, xarabalıq həyatı yaşamaqdan bezmişdilər, çiçəklərin yerində qanqal olub bitməkdən xəcalət çəkirdilər...\nEvə yaxınlaşanda aydınca hiss olunur ki, ətrafdakı evlərdən fərqli olaraq buranı söküb dağıtmayıblar, raket düşüb. Daşlar parça-parçadır, şüşələr çiliklənib ətrafa dağılıb, pilləkənin mərmərləri paralanıb, paslanmış məhəccər bir tərəfə atılıb, ağappaq daş parçalarının arasında isə bolluca kömür var...\n...Atam bu evi hördürüb, damını vurdurandan sonra vəfat etmiş, anam üç qızını böyütməklə yanaşı bu yarımtikilini evə çevirmişdi. Bu müddət ərzində bütün dünya nemətlərini özünə qadağan etmişdi. Həyət darvazamız yox idi, babamın sevgi və qayğıdan doğan mühafizəkarlığı üzündən gənc qadın qızları ilə ayrıca həyətdə yaşamır, onunla eyni qapıdan istifadə edirdi.\nBizim yerlərin adətlərinə görə kişisiz evə ancaq qadınlar gələr. Qapımızdan ancaq babam, əmim kimi ailəyə ən doğma olan kişilər girərdi. Bu sonrakı həyatımızda da belə davam etdi. İndi məlum oldu ki, müharibə həyatımızda çox şeyi dəyişsə də, ailəmizin təməl qaydalarını pozmayıb. Atamın evinə yad kişi ayağı dəyməyib. Buranı bombalar dağıdıb... Ürəyim bir az sakit oldu. Bilmirəm, daha yer üzündə evinə bomba düşdüyü üçün sevinən başqa bir insan da varmı?\nDaşların üstünə çıxıb, “o göydəki kişi”yə şükür etdim! Qapımız yada bağlı olduğundan, damdan gələn “qonağın” evimizə bir az gec düşdüyü üçün ona təşəkkür etdim! Tez gəlsəydi, bir ananı üç körpəsi ilə bu dağıntılar altından kim çıxardacaqdı?\nElə bu vaxt Qabil Abbasoğlu zəng etdi: “Vüsalə, orada nə gördüyündən asılı olmayaraq, bu yolu gedə bildiyin üçün sevinirəm!”\nGülürəm: “Evimizə bomba düşüb, abi!”\n“Həyətinizdən reportaj yaz, Vüsalə...” deyir. “Evdəyəm, iş barədə düşünmək istəmirəm... Bakıya qayıdım, danışarıq...” deyib, telefonu söndürürəm. On ildir redaktorum olduğu müddətdə ilk dəfədir məndən “evdəyəm” kəlməsini eşidir. Yəqin, Qabil bəyin yaddaşında həm də evinə bomba düşdüyü üçün gülən ilk və tək insan kimi qalıram.\nGözüm daşın üstündəki paslanmış kilidimizə sataşır. Xəcalətlə götürüb baxır, sonra səliqə ilə yerinə qoyuram. Nəinki özümlə gətirməyə, heç əlimdə də çox saxlamağa mənəvi haqqım yoxdur. Bu illər ərzində mən açarımızı saxlamamışam, ancaq evimiz kilidi qoruyub saxlayıb... O məndən sədaqətli çıxıb. Bu evin hər tozu vəfa hissinin ən alisinə sahibmiş...\nEhmallıca həyətin yuxarı başına keçib heyva ağacının dibindəki bənövşə kolunu axtardım. Bitməmişdi... Yəqin, daha boynunu bükməyə səbəbi yox idi, ona görə.\nŞükranlıq duyğusu ilə babamın evinə keçdim. Burada təkcə nə zamansa atamın böyük portreti asılan divar salamat qalmışdı. Yəqin, sümükləri Qarağacı qəbiristanlığından sürgün edilən atamın ruhu indi yorulanda bu divara söykənir. Elə divarı da onun çiyni qoruyub saxlayıb...\nUşaq vaxtı ən böyük arzularımdan biri evin içindəki pəncərəyə çıxıb orada ayaq üstdə dayanmaq idi. Hesablamışdım, ora çıxsam evdəki hər kəslə eyni boyda olacaqdım. Hamı görəcəkdi ki, “mən də varam!” Fürsət axtarırdım ki, bir gün evdə heç kim olmasın, o pəncərəyə çıxıb hamı boyda olum! O fürsət indi yaranmışdı, daşların arası ilə birtəhər gedib, həmin “pəncərəyə” çıxdım, “mən də varam” duruşu aldım, ancaq... görən yox idi. Əgər sevincini paylaşacaq kimsə yoxdursa, arzuna çatmağın nə mənası var imiş?\nBağçada açan lalələrin ləçəklərini sığallayıb, qanqallardan birini qopardım. Təmizləyib, ilk dəfə yedim... Yadımda, məktəbdə uşaqlar çox yeyirdi, nənəm bizə yabanı bitkiləri yeməyə icazə vermirdi ki, xəstələnərik. İndi qanqalın da dadına baxdım...\n27 il, 9 ay, 30 gün əvvəl dayandığım yerdən çevrilib bir də ətrafa baxdım. Həyətim də, evim də büzüşmüşdü. Sancıdan qıvrılıb yumağa dönən qocaya oxşayırdı. O qədər balaca və doğma idi ki, köksünə sıxmaq istəyirdin. Mənim böyüdüyüm bu illər ərzində evimiz də, həyətimiz də, şəhərimiz də kiçilmişdi... Amma bir almanın iki üzü kimi bir birimizə bənzəyirdik – darmadağın və həsrət dolu!\nEvimizlə son görüşün şəklini yaddaşıma həkk etmişdim, bu dəfə fotoya çəkmək istədim. Harada əyləşim? Bu həyətin ən sevimli guşəsi babamın pilləkənin qabağında əkdiyi alma ağacı idi. Yadımdadır, mən də oyuncaq vedrəmlə dibinə su daşıyıb tökmüşdüm, “bu sənin alma ağacındır, ona yaxşı bax”, demişdi... 1992-ci ildə Xocalı soyqırımından sonra ilk dəfə evimizi tərk edəndən sonra yenidən Ağdama qayıdanda həmin alma ağacının dibindəki torpağı öpmüşdüm.\nİzi-tozu da qalmayan alma ağacımın yerinə düşən daşın üstünə çökdüm. Sol tərəfdə evindən bir cüt divar qalan Fatma xalanın şəhid olan oğlu Vüqarın baxışlarını üstümdə hiss etdim. Sağda isə bayraq meydanından ucalan Azərbaycan bayrağını qürurla izlədim. Bu bayraq bu torpaqlarda dalğalansın deyə, neçə-neçə Vüqarlar Vətən oldu... Bu torpaqlarda Vətən olan oğulların hər birinin ruhunu minnətlə andım... Həyətimdə oturduğum üçün 32 illik savaşda qanı axan bütün oğul və qızlarımızın ruhundan halallıq istədim...\nSonra məhəllənin başına qədər gedib, qayıtdım. Mən bu illər ərzində qohum-qonşudan fərqli olaraq bir dəfə də Ağdama virtual səyahət edib, evimi axtarmamışam. Buna ürəyim tab gətirməzdi... İndi doğulduğum məhəllənin başından ayağına gəlincə gördüyüm mənzərə ağlıma belə gətirməyəcəyim dərəcədə darmadağın olsa da, bütün dağıntıların fonunda məhəllənin başında dalğalanan Azərbaycan bayrağından güc aldım.\nHə, bir də məhəlləmizdə hər kəsin evinin dağıntılarında ağaclar bitmişdi. Özü də hər evdə fərqli sayda... Bunun fərqinə varanda həsrətimizin ağrısını heç vaxt hiss etmədiyim qədər dərindən duydum. 28 il ərzində dünyadan köçən hər kəsin adına evlərinin yerində bir ağac bitmişdi. Kimlərin ki, ailəsində hər kəs həyatdadır, onların həyətində ağac yox idi. Sanki bu illər ərzində dünyasını dəyişən doğmalarımızın o dünyası Ağdam imiş... Hər kəs öz evində ağaca dönübmüş.\nİndi həmin ağaclar hamısı tumurcuqlayıb...


Belaruslu futbolçu: "İdman nəticələri baxımından “Qarabağ Vyana” çox tez inkişaf edib" | Report.az\nBelaruslu futbolçu: "İdman nəticələri baxımından “Qarabağ Vyana” çox tez inkişaf edib"\nBelaruslu futbolçu: "İdman nəticələri baxımından “Qarabağ Vyana” çox tez inkişaf edib" "Hər qələbəyə 300 avro mükafat verirlər"\n16 Fevral , 2018 12:33\nBakı. 16 fevral. REPORT.AZ/ “Hər zaman özümü Avropada sınamaq istəyirdim. Ona görə də “Qarabağ Vyana”nın təklifindən imtina etməməyi qərar aldım. Bu klub keçidim Belarus millisinin sabiq futbolçusu Aleksandr Metlitskinin vasitəçiliyi ilə oldu”.\n“Report” xəbər verir ki, bunu Avstriyanın III liqasında çıxış edən “Qarabağ” klubunun yeni transferi Aleksandr Kuqan “Xartıya 97” portalına müsahibəsində deyib. Belaruslu futbolçu “Qarabağ”da şərait və infrastrukturun yaxşı səviyyədə olduğunu bildirib.\nO, klubun 4 il fəaliyyət göstərməsinə rəğmən, tez inkişaf etdiyini söyləyib: “Klubun cəmi 4 yaşı var. Ən aşağı dəstədən başlasa da, hər mövsümdən sonra üst liqaya yüksəlib. İdman nəticələri baxımından “Qarabağ” çox tez inkişaf edib. İnfrastrukturdan danışsaq, elə də yüksək templə irəliləməyib. Lakin yetərincə yaxşı səviyyədədir. Məsələn, paltardəyişmə otağında hər futbolçunun öz rəfi var. Hər məşqdən əvvəl ora geyim dəsti qoyulur. Klubun sərəncamında təbii örtüklü bir meydança var. Həmçinin süni örtüklü və manej tipli üstü örütülü meydança mövcuddur. Komanda indi yeni stadiona köçür. Bunu ona görə edirlər ki, “Qarabağ” kombinasiyalı futbol sərgiləyir. Əvvəlki stadion tələblərə tam uyğun və böyük deyildi. İndiki meydança isə məşqçilərin öz fikirlərini reallaşdırmalarına imkan verir".\nSonuncu klubu Minsk “Torpedo”su olan 27 yaşlı mərkəz müdafiəçisi “Qarabağ”ın heyətindən də söz açıb. O, deyib ki, heyətin 50 faizi peşəkar futbolçulardan ibarətdir: “Oyunçular arasında sırf futbola köklənənlər də var, paralel olaraq başqa sahədə çalışanlar da. Ümumi nisbət 50/50-dir. “Qarabağ”nı tam peşəkar klub adlandırmaq olmaz. Buna rəğmən, heyətdə Avstriya çempionu olan, Almaniya Bundesliqası və Türkiyə Super Liqasında çıxış etmiş futbolçular var. Məsələn, Ümit Korkmaz Avstriya millisinin heyətində AVRO-2008-də çıxış edib. Komandada bir neçə bu cür yüksək səviyyəli futbolçu var. Onlar layihəyə inanırlar”.\n“Qarabağ”ın məşq prosesini bəyənən Kuqanın fikrincə, komanda yaxşı baş məşqçiyə sahibdir: “Volkan Kahraman vaxtilə Avstriya milli komandasında çıxış edib. O, ən yüksək səviyyədə oyun təcrübəsinə malikdir. Kahraman gözəl, hücum futbolu sərgiləsin. Lakin Belarusda ikən məşqlərdə daha çox yükləmələrə öyrəşmişdim. Görünür, bu, "Qarabağ"ın heyətindəki bəzi oyunçular məşqlərə gərgin iş səbəbindən gəlmədikləri üçün baş verir. Digər tərəfdən, mənim əlavə məşq etməyimə heç kim mane olmur. Komandamızda baş məşqçi, köməkçi-məşqçi, qapıçılar, müdafiəçilər üzrə məşqçilər və fiziki hazırlıq üzrə mütəxəssis, iki masajçı var. Lakin həkim yoxdur. Kimin səhhətində problem yaransa, klubun əməkdaşlıq etdiyi klinikaya yollanır".\nBelaruslu legioner "Qarabağ"ın bu yaxınlarda Türkiyənin Antalya bölgəsində keçirdiyi təlim-məşq toplanışından da danışıb: "Antalyada bir həftə olduq. Bu müddətdə hazırlıq prosesi yüklənmələrdən çox komandanın formalaşdırılmasına yönəlmişdi. Üç yoxlama oyunu keçirdik. Açığı, mən təlimlərdə daha sərt işləməyə öyrəşmişdim. Görünür, baş məşqçimiz bir həftəyə 3 oyun səbəbindən komandanı qorumaq istədi. Bu toplanışda cəmi bir ağır oyun oldu. "Qarabağ"da biz polar sistemi ilə çalışırıq. Belarusda klubların heç də hamısı belə sistemdən yararlana bilmir. Hər gün taktiki məşqlərimiz olurdu. Daha çox ünsiyyətdə olurduq. Kollektivin formalaşdırıldığı hiss edilirdi".\nKuqan kollektivə uyğunlaşmaqda ciddi çətinlik çəkmədiyini də vurğulayıb: "Mən ingiliscə rahat danışıram. Baş məşqçimiz dörd dildə - almanca, ingiliscə, hollandca və türkcə rahat danışır. "Qarabağ"da çoxları ingiliscə bilir. Lakin əsas ünsiyyət dili alman-türkcədir. Görünür, Avstriyada doğulsalar belə, oyunçularımızın yarısı türk köklərinə malikdir. Ümumilikdə, uyğunlaşma ilə bağlı problem olmadı. Üstəlik, komandada ukraynalı, azərbaycanlı və latviyalı var ki, onlar da rusca bilirlər".\nMərkəz müdafiəçisi bildirib ki, Avstriya III Liqasında Avropa Birliyi pasportu olmayanlar legioner sayılırlar: “Yəni, mən, ukraynalı və azərbaycanlı futbolçular. III Liqa komandaları ərazi prinsipləri əsasında 3 zonaya bölünüblər. Hər zonada 16-17 komanda var. Lakin bu il Avstriya futbolunda yenidən təşkilatlanma baş verdi. Bütün liqalarda komanda sayını artırmağı qərara aldılar. Bu səbəbdən, hazırda "Qarabağ"ın daha da irəliləmək imkanı var. II Liqaya hər bir zonadan 2 komanda çıxır. Üçüncü yeri tutanlar arasında isə daha bir vəsiqə uğrunda görüşlər keçirilir”.\nKuqan “Qarabağ”da "Torpedo"dakından çox qazanacağını söyləyib: “Fikrimcə, Belarusun yüksək liqasındakı hər klub futbolçularına belə maliyyə şərtləri təklif edə bilməz. Üstəlik, müqavilədə mükafat da nəzərdə tutulub. Hər qələbəyə 300 avro alırsan".\nAvstriyada yaşamağın çox baha başa gəldiyini vurğulayan futbolçu klubun bəzi futbolçularının nəqliyyatın bütün növlərində gediş üçün 365 avroya illik bilet aldıqlarını söyləyib: “Oradakı ərzaqlar Belarusda kifayət qədər ucuzdur. Hər zaman diqqətimi ətə yönəldirəm. Vyanada tapdığım ən ucuz toyuq filesi 5 avroyadır. Nəticəni özünüz çıxarın. Avstriyada ictimai nəqliyyatda gediş çox bahadır. Bir tərəfə gediş 2,4 avrodur. "Qarabağ"ın bəzi futbolçuları nəqliyyatın bütün növlərində gediş üçün 365 avroya illik bilet alırlar. Əlbəttə, "dovşan kimi" də gedə bilərsən. Vyanada biletsiz asanlıqla metroya girə və bir neçə dayanacaqlıq yolu pulsuz gedə bilərsən. Lakin səni tutsalar, 100 avro cərimələyəcəklər. "Qarabağ"da uzun müddətdir oynayanlar deyirlər ki, onlar yarım ildə cəmi bir dəfə "ilişirlər". Mən biletsiz gedəndə özümü elə də rahat hiss etmirəm. Çünki istənilən an salona üzərlərində tanıdıcı əlamətləri olmayan mülki geyimli nəzarətçilər daxil ola bilərlər. Digər tərəfdən, Belarusda 20 sentlik gediş haqqıdan sonra 12 dəfə baha olan biletə pul ödəməyi hər zaman istəmirsən”.\nKuqan "Qarabağ"da inkişaf variantının daha böyük olduğunu bildirib: "Hələlik heç nəyə təəssüflənmirəm. Deyərdim ki, belaruslu bir çox futbolçu hazırkı "Qarabağ"ın fonunda daha yaxşı təsir bağışlaya və yerlilərdən daha güclü ola bilərdi. Əlbəttə, Belarusun yüksək liqasında oynayan futbolçunun Avstriyanın aşağı liqasına yollanmasına dəyməz. Lakin hazırda mənim üçün "Qarabağ"da inkişaf variantım daha böyükdür. Üstəlik, gələcəkdə Avropada Avropada qalıb yaşamaq istərdim. Açığı, Belarusda insanların ayda 200-300 dollarla necə yaşamağı bacardıqlarını başa düşmürəm. Avstriyada minimal əmək haqqı 800-900 avrodur və bu, çox şeyi deyir. Üstəlik, Avropada səhiyyə və təhsil daha yüksək səviyyədədir. Bu, məni hər zaman cəlb edib”.\nQeyd edək ki, “Qarabağ Vyana”nın heyətində 3 azərbaycanlı futbolçu da yer alıb. Bunlar Elvin Bədəlov, Dimtri Nağıyev və Emil Fərzəliyevdir.\nRus versiyası FotoБелорусский футболист: В плане спортивных результатов "Карабах Вена" прогрессировал очень быстро


Xəbərlərin siyahısı: 27.06.2020 » Avrasiya.Net\nBu barədə Avrasiya.net-ə Nəqliyyat, Rabitə və Yüksək Texnologiyalar Nazirliyindən məlumat verilib.\nSadəcə bir müddət öncə, "Bakutel-2019" çərçivəsində 5G pilot layihə olaraq, paytaxt Bakıda qısa zaman kəsiyində test edilib.\nDaha 521 nəfər koronaya yoluxdu, 6 nəfər öldü\nAvrasiya.net xəbər verir ki, bu barədə Nazirlər Kabineti yanında Operativ Qərargahdan məlumat yayıb.\n102 yaşlı ordumuz Patriot TV-də\nPatriot TV-də Azərbaycan Silahlı Qüvvələrinin yaradılmasının 102-ci ildönümünə həsr olunan veriliş hazırlanıb.\nAvrasiya.net həmin verilişi təqdim edir:\nPolis polkovniki Vüqar Axundov Nəqliyyatda Baş Polis İdarəsinin Dəmir Yolu Nəqliyyatında Polis şöbəsinin rəis müavini təyin olunub. Bununla bağlı Daxili İşlər Naziri, general-polkovnik Vilayət Eyvazov əmr imzalayıb. /Unikal.org\nMTN-in xanım polkovniki ölkədən kimi "qaçırıb"? - Rəsmi\nSon günlər bəzi kütləvi informasiya vasitələrində, o cümlədən “Haqqin.az”, “Virtualaz.org”, “Hit.az” və digər internet informasiya saytlarında “Ellada Kərimova MTN polkovnikinin köməyi ilə ölkədən qaçdı. “Mandarin Travel” turizm agentliyinin direktoru Ellada Kərimova böyük dələduzluqda günahlandırılsa da, keçmiş MTN polkovniki Ofeliya Mahmudovanın köməyi sayəsində ölkədən qaça bilib” başlığı altında məqalələr yayılıb. Bununla əlaqədar bildiririk ki, keçmiş Milli Təhlükəsizlik Nazirliyinin “polkovnik Ofeliya Əbilhəsən qızı Mahmudova” adlı əməkdaşı olmayıb.\nAvrasiya.net xəbər verir ki, bu barədə Dövlət Təhlükəsizliyi Xidmətinin (DTX) saytının yaydığı açıqlamada bildirilib.\n“Kütləvi informasiya vasitələrindən sensasiya naminə həqiqətə uyğun olmayan, yoxlanılmamış, qərəzli, ictimai rəyi çaşdırmaq məqsədi güdən və əvvəllər təhlükəsizlik orqanlarında şərəflə və vicdanla xidmət etmiş əməkdaşların zabit nüfuzuna xələl gətirən informasiyaların yayılmasına yol verilməməsi xahiş olunur, bu xarakterli məlumatların yayılmasının davam etdirilməsinin məsuliyyət yarada biləcəyi onların diqqətinə çatdırılır”, - açıqlamada qeyd olunub\nNazirlər Kabinetindən Avrasiya.net-ə verilən məlumata görə, müzakirədə Azərbaycan Prezidentinin iqtisadi məsələlər üzrə köməkçisi Şahmar Mövsümov, Birinci vitse-prezidentin köməkçisi Andrey Sipilin, Səhiyyə naziri Oqtay Şirəliyev, Səhiyyə nazirinin müavini Viktor Qasımov, İcbari Tibbi sığorta Agentliyinin sədri Zaur Əliyev, Sumqayıt şəhər icra hakimiyyətinin başçısı Zakir Fərəcov, Gəncə Şəhər icra hakimiyyətinin başçısı Niyazi Bayramov, Masallı rayon İcra hakimiyyətinin başçısı Şahin Məmmədov, Cəlilabad rayon İcra hakimiyyətinin başçısı Namiq Zeynalov, həmin şəhər və rayonların baş həkimləri, habelə Bakı şəhərinin koronavirus xəstlərinin müalicəsinə cəlb olunmuş 4 böyük xəstəxanasının rəhbərləri iştirak ediblər.\nİranda daha 125 nəfər koronavirusdan öldü\nİranda son sutka ərzində yeni növ koronavirusdan (COVID-19) 125 nəfər vəfat edib.\nAvrasiya.net xəbər verir ki, bu barədə İran Səhiyyə Nazirliyi məlumat yayıb. Bildirilib ki, İrandan koronavirusdan ölənlərin sayı 10364 nəfərə çatıb.\nİranda son sutka ərzində koronavirusa 2456 yoluxma halı qeydə alınıb və indiyə kimi COVID-19-a yoluxanların ümumi sayı 220180 nəfərə çatıb. İndiyədək xəstəlikdən 180661 nəfər sağalıb.\nHazırda virus daşıyıcısı olan xəstələrdən 2928 nəfərin vəziyyəti ağır və ya orta ağırdır.


Məhsullar - Monitorinq sistemləri\nVutlan, Slovak Respublikasında bütün məhsulları istehsal edən, mərkəzi Bratislava'da olan özəl bir şirkətdir. Vutlan, Avropada uzaqdan izləmə həllərində liderdir. 15 ildən çoxdur ki, elektron məhsul dizaynı həlləri sahəsində təcrübəyə malikdir.\nGeniş məlumat mərkəzləri, server otaqları, veb hosting imkanları, 19 "kabinetlər və telekom obyektləri (BTS saytları) üçün nəzərdə tutulmuş monitorinq vahidləri, ölçülü kommutasiya olunmuş PDU-ları monitorinq nüvəsi ilə təmin edir. Bütün cihazlar Nagios kimi SNMP protokolları və NMS proqram dəstəyi ilə hazırlanmışdır.\nMümkün olan bütün sensorlarla səmərəli məsafəli kompüter otağı monitorinqi üçün rəqəmsal girişlərlə sadə etibarlı izləmə imkanı.\nRəqəmsal girişlər, çıxışlar, rütubət, server otaqlarının temperatur tənzimlənməsi ilə ətraf mühitin monitorinq bölməsi üçün.\nHTTP, HTTPS, SNMP v1, 2c, 3, SMTP, Radius, Syslog, FTP, DHCP, Wachdog kimi daxili serverlər var. 100-ə qədər fərqli element istifadə edə bilər - bildirişlər, tetikleyiciler, taymerlər, sensorlar və quru kontaktlar.\n19" brackets (for VT805)\n19" Holder (for VT335S)\nTüstü, Rütubət Və Temperatur Sensoru\nKülək Sürətini Ölçən Cihaz\nSu Sızıntısı Sensoru\nGSM Antenna 5m 2.5dB\nGSM Antenna 3m 7dB\nSu Aşkarlama ipi\nİşıq və səs siqnalları üçündur. 1,5 m uzunluğa malikdir. 12V DC, 0.25A Vutlan nəzarət sistemlərinin elektron rölesinə qoşulur.\nXəbərdarlıq və siqnalizasiya üçün 12V LED strobe işığı. 12V çıxışlara bağlayaraq nəzarət vahidləri ilə istifadə edilə bilər. Kabel uzunluğu 2m.\n"VT805 / Monitoring unit" üçün montaj mötərizələri "19" rəfinə yerləşdirmək üçün. Paket 2 mötərizə və vintdən ibarətdir.\nVT335 S / Monitorinq bölməsi üçün tutacaq / bracket. 1U rack montaj.\nDC monitor 75V-a qədər olan DC gərginliyin ölçülməsi və məlumatların IP monitorinq sisteminin formatına çevrilməsi üçün istifadə olunur. Sistem interfeysi, sensoru təyin etməyə və funksiya məlumatlarının konversiyasını təqdim etməyə imkan verir.\nVT410 75V, ölçülən aralığı 0-75V\nVT410 15V, ölçülən aralığı 0-15V\nMaks. ölçü vahidindən məsafə 50 metrdir.\nYüksək tüstü həssaslığı və dəqiq temperatur, rütubət ölçüsü ilə tüstü, rütubət və temperatur sensoru. Dedektor aşağı konsentrasiyalı tüstünün görünüşünə cavab verir.\nSensor 0-246V, AC-nin ölçülməsi üçün istifadə olunur. Hər hansı bir Vutlan izləmə sistemi ilə istifadə edilə bilər.\nQapılarda, pəncərələrdə quraşdırıldıqda sensor qapının, pəncərənin vəziyyətini idarə edir\nKondisionerlərə və s., quraşdırıldıqda, sensor hava axını 0 - 3 m / s-ni idarə edir.\nDedektor qapalı yerlərdə tüstünü aşkarlayır. İşləmə temperaturu: 0… + 70 ° С.\nİnfraqırmızı qırmızı diapazonda hərəkətə nəzarət etmək üçün sensor\nSensor nəmin ortaya çıxdığını göstərir.\nSu algılama kabel sensoru ilə təmasda olduqda, nəmin ortaya çıxdığını göstərir. " WDC / Su aşkarlama ipi " və " WLC / Su sızma kabeli " ayrıca sifariş olunur! Kabelin mümkün daşqın mənbələrinin yaxınlığında və ya boyunca yerləşməsi ilə bütün ərazi effektiv şəkildə izlənilə bilər.\nHər növ GSM modemləri ilə istifadə etmək üçün, 900MHz cüt zolaqlı 5.8GHz antena.\nMonitorinq vahidləri və işə salınan PDU üçün quraşdırılmış GSM modemi. Güc dövrü əlaqədar bir funksiyadır.\nVT825 , VT825 DC , VT805 , VT335 S , VT604 nəzarət vahidləri ilə istifadə edilə bilər .\nSu aşkarlama ipi ilə təmasda olduqda, sensor nəmin meydana çıxdığını göstərir. Su aşkarlama kabelinin uzunluğu: 6m


Bakıda hələ belə bir taksi olmamışdı...Gördüklərinizə İNANMAYACAQSIZ - VİDEO\nBakıda qeyri-adi taksi fəaliyyət göstərir.\nqadınsaytı.az avtosfer.az-a istinadən bildirir ki, taksinin salonunda gördükləri mənzərə müştəriləri əməlli-başlı təəccübləndirir. Hüseyn adlı sürücünün idarə etdiyi taksinin salonunda müxtəlif işıq effektlərindən istifadə edilir və burada sərnişinlərə fərqli içkilər, su, qəhvə təqdim olunur. Avtomobilin salonunun dizaynı diskotekanı xatırladır.\nXanım müştərilərdən biri gördüklərindən təəccüblənərək bu görüntüləri qeydə alıb və sosial şəbəkələrdə paylaşıb.\nMətbəx Baxılıb: 708 Tarix: 05 noyabr 2016


“Ruh” Jurnalistlərin Müdafiəsi ictimai birliyi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə reallaşdıracağı “Elektron mediada və sosial şəbəkələrdə insan hüquq və azadlıqlarının müdafiəsi ilə bağlı ictimai fəallığın artırılması” layihəsinin icrasına başlayıb. Bu barədə "Ekspress.az"a bildirən birliyin sədri Əvəz Rüstəmovun sözlərinə görə, layihə 2018-ci ilin may-iyul aylarını əhatə edir.\nLayihədən məqsəd cəmiyyətin müxtəlif təbəqələrinin elektron media və sosial şəbəkələrin informasiya yükü, insan hüquq və azadlıqlarının genişləndirici və məhdudlaşdırıcı faktoru olaraq dəyərləndirilməsinə nail olmaqdan, bu məkanın doğura biləcəyi reaksiyalar barədə maarifləndirici tədbirlər görməkdən, mövcud istiqamətdə cəmiyyət üzvlərini düşündürən məsələləri qruplaşdırmaqla hüquqi məsuliyyət növlərinin dəqiqləşməsinə kömək göstərməkdən ibarətdir.\nLayihə çərçivəsində Tovuz, Masallı, Balakən və Şabran rayonlarında maarifləndirici xarakterli “dəyirmi masa”ların təşkili nəzərdə tutulur. Tədbirlərdə layihənin məqsəd və vəzifələri barədə iştirakçılara məlumat veriləcək. Həmçinin elektron mediadan və sosial şəbəkələrdən istifadənin xüsusiyyətləri, mövcud istiqamətdəki neqativ və pozitiv cəhətlər, insan hüquq və azadlıqlarının qorunmasındakı yerli və beynəlxalq qanunvericilik ilə bağlı ekspert rəyi dinləniləcək, müzakirələr təşkil olunacaq.


www.XALQXEBER.az » Siyasət » Üç paytaxtdan İrəvan və Parisə xəbərdarlıq - “Qarabağ konflikti artıq yoxdur!”\nErmənistanda hərbi kapitulyasiyadan sonrakı durumun diktə etdiyi şərtlər getdikcə daha qabarıq şəkildə özünü göstərməkdədir. Dərin sosial-iqtisadi böhranla bir az da dramatik xarakter alan vəziyyəti məğlub baş nazir Nikol Paşinyan hansısa ekzotik bəyanatlarla yumşaltmağa çalışsa da, durumun hələ uzun müddət fəlakətli olacağı şəkk-şübhə doğurmur.\nMəsələn, itkin düşmüş, yəni böyük ehtimalla artıq həyatda olmayan yüzlərlə erməni əsgərinin valideynləri günlərlə küçələrdə gecələdiyi, övladlarını axtardığı halda, Paşinyan hansısa yerli hərbi sənaye müəssisəsinə gedir və orada silah istehsalını artırmaq göstərişi (?!) verir. Və ya dünən o, Fransa Senatının məlum fitnəkar qətnaməsini erməni xalqına böyük uğur kimi təqdim edərək, bu yolla itkin erməni əsgərlərinin dərdli analarının başını qatmağa səy edir. Bilə-bilə ki, həmin qərar salfet kağızından başqa bir şey deyil. Ona görə ki, Dağlıq Qarabağda iki ay əvvələdək mövcud olmuş oyuncaq qurumun “qatarı” artıq gedib və onu nəinki erməni yanlısı Fransa, heç ermənilərin Allahı da qaytara bilməz (Ən absurdu odur ki, üzdəniraq qətnamədə Azərbaycandan öz qoşunlarını öz ərazisindən çıxarması və sentyabrın 27-dək olan mövqeyə çəkməsi tələb olunur. Prezidentin köməkçisi Hikmət Hacıyev qərarı haqlı olaraq, kağız parçası adlandırıb).\nƏlbəttə ki, Azərbaycan bir daha öz ərazisində belə siyasi avantüralara imkan verməyəcək. Qarabağ konflikti, “Dağlıq Qarabağ konflikti” adlı anlayış, erməni işğalı, ATƏT-in Minsk Qrupu daha yoxdur, elə işğalçının sadiq dostu həmsədr Fransa da. Tarixə gömüldü hamısı. Erməni toplumu, onun siyasi elitası bu yeni və bəsit gerçəyi nə qədər tez qəbullansa, boş xülyalarla yaşamaqdan nə qədər tez əl çəksə, bir o qədər bəlkə nicat yolu tez tapar.\n“Minsk Qrupunun özünü bitirdiyi barədə mən haradasa iki il qabaq, hətta daha öncə demişəm, yazmışam. Minsk Qrupu çoxdan çürümüş siyasi meyitdir. Buna görə də onu Qarabağ münaqişəsinin həllində ciddi bir şey kimi qəbul etməyə dəyməz. Əslində artıq heç bir münaqişə zad da yoxdur: məsələ həll olundu, nizamlama baş tutdu, qurtardı”.\nRusiyalı tarixçi və siyasi analitik Oleq Kuznetsovun bu qiymətli sözlərini də ermənilərin və onların Qərbdəki havadarlarının qulaqlarında sırğa etməsi məsləhətdir. Həmçinin də onun aşağıdakı xəbərdarlığını: “Artıq nə Rusiya, nə də Türkiyənin üçüncü bir qüvvəni bölgəyə buraxmayacağı aydındır. Əlbəttə ki, İran da vasitəçi rolu tələb edə bilərdi, lakin hər cəhətdən gecikdiyini anladığı üçün kənara çəkildi: öz ali dini liderinin timsalında Azərbaycanın mövqeyinə yüz faiz dəstək mövqeyini açıq şəkildə bildirməklə kənara çəkildi. Bu səbəbdən ”2 + 2" formatı günün reallıqlarında obyektiv olaraq mümkün olan yeganə formatdır".\nQardaş Türkiyənin lideri Rəcəb Tayyib Ərdoğanın Kəlbəcərin azad edilməsi ilə bağlı verdiyi açıqlama isə hələ də “göylərdə qalan” ermənilərə və onların Fransa timsalında azsaylı havadarlarına əsl soyuq duş effekti təsiri göstərə bilər.\n“Azərbaycan torpağı olan Qarabağda erməni işğalı sona çatıb. Rusiya Prezidenti Vladimir Putinlə məsələni ətraflı şəkildə danışdıq. Danışıqlar zamanı atılacaq addımları müzakirə etdik. Azərbaycan, Türkiyə və Rusiya olaraq bölgədə sülhün təmin olunması üçün addımlar atırıq. Bunu daha da genişləndirmək üçün şansımız var. Bu məsələni də Putinlə danışdıq. 4-cü və 5-ci ölkələri daxil etməklə prosesi başqa bir ölçüyə gətirə bilərik. Bundan başqa, İlham Əliyev qardaşımla da danışmışam”.\nDiqqət edildisə, rəsmi Ankara da heç bir “kənar vasitəçiyə” lüzum olmadığının aydın mesajını verib. Yalnız 2+2 formatı. Odur ki, Ermənistan xam xəyallara, ora-bura boylanmalara son verməlidir. Bunu ən əvvəl erməni xalqının maraqları diktə edir.\nMəsələ ondadır ki, bu gün hətta Nikol Paşinyan başqası ilə - müxalif yönlü siyasətçi ilə əvəzlınsə belə, erməni xalqı üçün nəticə tezliklə yaxşıya dəyişməyəcək. Çünki ölkədə yalnızca hakimiyyət böhranı yaşamır, bütövlükdə Ermənistan dövlətçiliyinin, onun yararsız idarəçilik sisteminin, erməni faşizminin total böhran yaşanır. Elə bir böhran ki, əksər ekspertlərə görə, ondan çıxmaq, iqtisadiyyatı normal inkişaf relsinə qoymaq, yeni ordu qurmaq üçün on illiklər lazım olacaq.\nElə təkcə bu fakt ki, 44 günlük müharibədə cəmi 2.5 milyon əhalisi olan Ermənistan bir neçə ilin ümumi hərbi büdcəsini, 2 milyardlıq silah-sursat, minlərlə əmək qabiliyyətli vətəndaşını itirib, özlüyündə az şey demir. Üstəgəl, düşmən ölkənin xarici borcu sürətlə artır, milli pul - dram günbəgün dəyərdən düşür və bahalaşma başlayıb. Koronavirusa yoluxanların sayına görə isə ölkə hər yüz nəfərə düşən xəstələrin sayına görə dünyada öncül yerlərdədir.\nErmənistanda müharibə sonrası durumu şərh edən tanınmış rusiyalı konfliktoloq Yevgeni Mixaylov hesab edir ki, Nikol Paşinyana qarşı etirazlar davam eləsə də, heç kim Ermənistanın lideri olmaq üçün əldən getmir.\n“Fikrimcə, daxili siyasi qarşıdurmalar davam edəcək, ancaq yeni bir ümummilli lider ortaya çıxmadan mitinq şəklində. Görüntü naminə Paşinyan gah müxalifətçiləri tutacaq, gah da onları sərbəst buraxacaq. Hər halda, İrəvanın indi sakitləşməli, məğlubiyyəti və yeni reallıqları necə lazımdır qəbul etməli və sonra ölkənin xaosdan və dövlətçiliyin itiruilmısindən qaçmağa kömək edəcək siyasət qurmağa çalışmalıdır” - deyə o qeyd edib.\nNecə deyərlər, suda batmaqdan qurtluş - ilk növbədə suda boğulmaqda olanın problemidir. O, özü xilasa can atmırsa, o zaman özündən küssün...


“Leyli və Məcnun” dastan-tamaşasının təqdimatı oldu | SENET.AZ\nBuradasınız: Ana səhifə / Sənət xəbər / “Leyli və Məcnun” dastan-tamaşasının təqdimatı oldu\n“Leyli və Məcnun” dastan-tamaşasının təqdimatı oldu\nAZƏRTAC xəbər verir ki, Nizami Gəncəvinin “Leyli və Məcnun” poemasının motivləri əsasında hazırlanan eyniadlı dastan-tamaşa Mədəniyyət Nazirliyinin dəstəyi, Heydər Əliyev Sarayı və Azərbaycan Aşıqlar Birliyinin birgə təşkilatçılığı ilə gerçəkləşib.\nTəqdimatdan öncə Azərbaycan Aşıqlar Birliyinin sədri, Əməkdar elm xadimi Məhərrəm Qasımlı çıxış edərək dastan-tamaşanın ərsəyə gəlməsi ilə bağlı məlumat verib.\nO deyib ki, “Leyli və Məcnun” dastan-tamaşası görkəmli şair və mütəfəkkir Nizami Gəncəvinin yaratdığı eyniadlı məsnəvisi üzərində aşıqların ərsəyə gətirdiyi dastan səhnələşdirilməsidir: “Dastan uzun zamandan bəri mövcud idi. Ancaq onun aşıqların repertuarında yer alması XX əsrin 40-cı illərinə təsadüf edir. O vaxt Nizaminin 800 illiyi ilə bağlı işlər gedirdi və aşıqların reperturında da “Leyli və Məcnun” dastan-tamaşaları yayılmağa başladı. Həmin dövürdə nisbətən orta yaşda olan aşıq Şəmşir bu dastanı mənimsəmişdi. Aşıq Şəmşir 60-cı illərin sonlarında oğlu Qəmbər Şəmşiroğluna bu dastanla bağlı bilgilər verdi. Ondan sonra belə qərara gəlindi ki, dastan yazıya alınsa, daha yaxşı olar. Bir neçə il əvvəl Qəmbər Şəmşiroğlu dədə Şəmşirin arxivində olan dastanı mənə təqdim elədi. Bu dastanı Aşıqlar Birliyinə gətirdim və onun səhnələşdirilməsi işini müzakirə elədik. Prezident İlham Əliyevin bu ili “Nizami Gəncəvi İli” elan edilməsi ilə bağlı imzaladığı müvafiq Sərəncamından sonra, bu dastanın səhnələşdirilməsi qərarına gəldik. Mədəniyyət Nazirliyinin xətti ilə Heydər Əliyev Sarayında bu işi gerçəkləşdirmək mümkün oldu”.\nMəhərrəm Qasımlı qeyd edib ki, dastanda ilk dəfə aktyorlar deyil, aşıqlar iştirak edirlər, bütün rolları aşıqlar ifa edirlər: “İlk dəfə olaraq burada musiqi aşıq havalarından ibarətdir. Burada aşıq sənətinin poetik çeşidlərindən ilk dəfə istifadə olunur. Bu mənada dastanda ilklər olduqca çoxdur. Biz istəyirik ki, daha çox Azərbaycan milli-mənəvi ruhunu ifadə edən bir Məcnun və bir Leyli ortaya gəlmiş olsun. Bu işin ərsəyə gəlməsində əziyyəti keçən hər kəsə təşəkkür edirəm”.\nSonra “Leyli və Məcnun” dastan-tamaşası təqdim olunub.\nDastan-tamaşada Qələndər Zeynalov (Ustad aşıq), Əməkdar mədəniyyət işçisi Samirə Əliyeva (Leyli), Əli Zeynalabdinov (Qeys), Kəmalə Qubadlı (Leylinin anası), Elməddin Məmmədli (Qeysin dostu Zeyd), Əməkdar mədəniyyət işçisi Solmaz Kosayeva (Qeysin anası), Şahniyar Əliyev (Qeysin atası), Nəbi Nağıyev (Leylinin atası), Eldar Bağırov (Səyyad), Elman Talıstanlı (Salam şahzadə), Əli Tapdıqoğlu (Nofəl pəhlivan) və saz ifaçıları Afil Bəxtiyarov, Ayxan Məlikov, Coşqun Əsgərov çıxış ediblər.\nQeyd edək ki, “Nizami Gəncəvi İli” çərçivəsində keçirilən dastan–tamaşanın ssenari müəllifləri Azərbaycan Aşıqlar Birliyinin sədri, Əməkdar elm xadimi Məhərrəm Qasımlı və filologiya üzrə fəlsəfə doktoru Altay Məmmədli, quruluşçu rejissoru Əməkdar artist İnarə Babayevadır.\nƏvvəlki yazı İlk türk mətbəəsinin hekayəsindən bəhs edən sərgi\nNövbəti yazı “Pol Nadar: Bakıya əsrarəngiz səyahət” foto-sərgisinin açılışı olub


Şimali Kipr baş naziri Azərbaycan deputatları ilə görüşdü, Bakıdan dəstək istədi – Polisə.az\nŞimali Kipr baş naziri Azərbaycan deputatları ilə görüşdü, Bakıdan dəstək istədi\nAzərbaycan Milli Məclisinin nümayəndə heyətinin Şimali Kipr Türk Cümhuriyyətinə səfəri başlayıb. Nümayəndə heyətinə Milli Məclisin xarici əlaqələr komitəsinin və AŞPA-dakı Azərbaycan nümayəndə heyətinin rəhbəri Səməd Seyidov rəhbərlik edir. Bu, Azərbaycandan Şimali Kiprə ilk belə səfərdir.\nŞimali Kipr KİV-lərinə istinadən xəbər verilir ki, bir neçə saat əvvəl Lefkoşada baş nazir Ersan Saner Azərbaycan nümayəndə heyətini qəbul edib. Görüşdə söz alan Səməd Seyidov deyib ki, Azərbaycanın AŞPA-dakı nümayəndə heyətinin rəhbəri kimi Şimali Kiprin haqlarını və ədaləti müdafiə edəcək. Onun sözlərinə görə, Şimali Kiprə səfər edən nümayəndə heyətinin tərkibində həm müxalifəti (Erkin Qədirli nəzərdə tutulur), həm iqtidarı təmsil edən, həm müstəqil deputatlar yer alır. Və Seyidovun dediyi kimi, Kıbrıs məsələsində Azərbaycanda iqtidar-müxalifət söhbəti yoxdur.\nS.Seyidov Şimali Kiprə Türkiyədən gəldiklərini xatırladıb: “Bu da bizim torpağımızdır. Türk dünyasının Türkiyəsi var, türk dünyasının Azərbaycanı var, türk dünyasının Şimali Kipri var”. O, səfərin iyulun 19-da bitməsinin planlaşdırıldığını deyib, amma bildirib ki, iyulun 20-də Türkiyə prezidenti Ərdoğan da Şimali Kiprə gələcək. Ona görə də səfərin vaxtını bir gün uzadıblar.\nAzərbaycandan Şimali Kiprə ilk dəfə bir siyasi heyətin gəldiyini, ancaq bundan sonra səfərlərin davamlı olacağını qeyd edən S.Seyidov bildirib: “Biz istəyirik ki, Şimali Kipr güclü olsun. Türk dünyası yüksələcək. Bunun üçün Türkiyə, Azərbaycan və Şimali Kipr bir olmalıdır”.\nBaş nazir Saner isə Azərbaycanın Avropa Şurasında Şimali Kipr türklərinin mübarizəsini dəstəklədiyini vurğulayıb. “Milli mübarizəmizdə bizimlə birlikdə olduğunuz və bizlərə dəstək verdiyiniz üçün sizlərə ürəkdən təşəkkür edirəm”,- o bildirib.\nBaş nazir yunan Kipri ilə danışıqlar və adada sülhün əldə edilməsinə dair türk tərəfinin mövqeyi haqda məlumat verərək deyib ki, Şimali Kipr türk xalqı adada iki ayrı dövlət modelinə əsaslanan həll yolunun tərəfdarıdır. Və bu modeli dəstəkləyən Ersin Tatarı seçkilərdə prezident seçib. Saner hökumət olaraq və Milli Birlik Partiyasının başqanı kimi adada iki bərabərhüquqlu dövlət modelinə əsaslanan nizamlama işində prezidenti dəstəklədiklərini deyib.\n“İnanıram ki, Azərbaycan da bizlərə bu məsələdə qarşıdakı proseslər zamanı Türkiyə ilə birlikdə dəstək olacaq”,-Saner bildirib.\nƏrdoğan Şimali Kiprlə bağlı nə sürpriz hazırlayıb?


Azərbaycan və Rusiya ekspertləri “Şimal-Cənub” layihəsinin perspektivlərini müzakirə ediblər | DƏNİZ XƏBƏR\nAzərbaycan və Rusiya ekspertləri “Şimal-Cənub” layihəsinin perspektivlərini müzakirə ediblər\n“Şimal-Cənub” beynəlxalq nəqliyyat dəhlizi (BND) iştirakçı ölkələrin iqtisadiyyatlarını inkişaf etdirməyə yönəlmiş ciddi bazaya malik olduğundan yalnız geosiyasi layihə deyil.\n“Report” xəbər verir ki, bu barədə Rusiya Elmlər Akademiyasının Şərqşünaslıq İnstitutunun Mərkəzi Asiya və Qafqaz Araşdırmaları Mərkəzinin elmi əməkdaşı Stanislav Pritçin “Şimal-Cənub” nəqliyyat dəhlizi: regional inteqrasiya perspektivləri” mövzusunda Moskva-Bakı videokörpüsündə bildirib.\nOnun sözlərinə görə, bu gün Xəzər “beşliyi” Xəzər dənizinin statusuna dair sazişin imzalanması ilə paralel olaraq iqtisadi əməkdaşlığı gücləndirmək məqsədilə ikitərəfli siyasi səviyyədə bu dəhliz üzrə dialoqu inkişaf etdirirlər: “Bütün bu fəallaşma onu göstərir ki, bu ölkələr arasındakı münasibətləri xarici oyunçular nəzərə alınmadan inkişaf etdirmək lazımdır. Siyasi və iqtisadi cəhətdən bu dəmir yolu xəttini tikib başa çatdırmaq bizim üçün vacibdir. Azərbaycan tranzit marşrutlarından xeyir götürməyə çalışaraq öz geostrateji mövqeyindən maksimum və uğurla istifadə edir”.\nOnun fikrincə, iştirakçı ölkələrin həmçinin makroiqtisadi idarəetmə sistemində, o cümlədən xarici iqtisadi seqmentdə, iqtisadiyyatın daxili idarəetmə məsələlərində, investisiya axınlarının artım sürətinin asılı olduğu pul-kredit siyasətində problemləri var.\nE.Məmmədov “Şimal-Cənub” layihəsinin həyata keçirilməsi ilə bağlı bütün problemlərin qısa müddətdə həll edilə biləcəyinə və bunun BND-nin lazımi inkişaf səviyyəsinə çatmasına və digər nəqliyyat dəhlizləri arasında rəqabətqabiliyyətliliyinin təmin olunmasına imkan verəcəyinə əminliyini ifadə edib.\nQeyd edək ki, “Şimal-Cənub” layihəsi Rusiya, İran və Hindistan arasında 2000-ci il sentyabrın 12-də imzalanmış hökumətlərarası saziş əsasında həyata keçirilir. Azərbaycan sazişə 2005-ci ildə qoşulub. Saziş, ümumilikdə, 13 ölkə – Azərbaycan, Belarus, Bolqarıstan, Ermənistan, Hindistan, İran, Qazaxıstan, Qırğızıstan, Oman, Rusiya, Tacikistan, Türkiyə, Ukrayna tərəfindən ratifikasiya edilib. Nəqliyyat dəhlizi Şimali Avropanı Cənub-Şərqi Asiya ilə birləşdirmək üçün nəzərdə tutulub. O, İran, Azərbaycan və Rusiyanın dəmir yollarının birləşdirilməsi üçün vasitə olacaq.\nПредыдущая статьяDİQQƏT!!!DİQQƏT!!! DÖVLƏT İMTAHANI VERƏN TƏLƏBƏLƏRİN NƏZƏRİNƏ\nСледующая статьяADDA-da “LNG gəmiləri və LNG yeni yanacaq növü kimi” mövzusunda təlim keçirilib


Azərbaycanda elmin inkişafına dövlət qayğısı ilbəil artırılır - XALQQAZETI.COM\nSon illər Azərbaycanda elm sahəsində aparılan uğurlu islahatlar, qəbul edilən fərman və sərəncamlar müsbət nəticələrə gətirib çıxarmış, Azərbaycan alimlərinin beynəlxalq aləmə inteqrasiyası istiqamətində mühüm nailiyyətlər əldə olunmuşdur. Bu gün elm və təhsil sahəsində informasiya-kommunikasiya texnologiyalarının tətbiqi, dünya elminin tələblərinə cavab verən multidissiplinar tədqiqatların aparılması, elmi-texniki potensialın qorunub saxlanılması, eləcə də yüksəkixtisaslı kadrların hazırlanması dövlət siyasətinin əsas istiqamətlərindəndir.\nAzərbaycan Respublikasının Prezidenti İlham Əliyevin cəmiyyətdə elmi işçilərin nüfuzunun artırılması sahəsində qəbul etdiyi mühüm qərarlar buna sübutdur. 14 iyun 2016-ci il tarixdə ölkə başçısının qəbul etdiyi “Elm haqqında” Azərbaycan Respublikasının Qanunu ilə ölkəmizdə vətəndaşların elmi səviyyəsinin yüksəldilməsi və yeni biliklərə yiyələnməsində elmin aparıcı rolu və vəzifələri müəyyənləşmişdir.\nMartın 27-də Azərbaycanda ilk dəfə olaraq Elm Günü təntənəli şəkildə qeyd olunur. Həm ölkəmiz, həm də AMEA tarixində ən əlamətdar hadisələrdən biri olan bu tədbir elmlə məşğul olar hər kəsin, bütövlükdə Azərbaycan elmi ictimaiyyətinin bayramına çevriləcək.\nAMEA Rəyasət Heyəti aparatının Mətbuat və\ninformasiya idarəsinin Elektron informasiya şöbəsinin rəis müavini,\n27 2019 17:28 - ELM


Son olaraq qeyd etməliyəm ki, əlbəttə, arada-sırada, sekulyar dövlətlə dini əqidə arasında ciddi problemlər yaranır. Tutaq ki, təhlükəsizlik məsələləri, yaxud dövlətin dünyəvi əsaslarının qorunması ilə bağlı. Amma kimin nə vaxt bayram etməsinin və namazı nə vaxt qılmasının təhlükəsizliyə, dövlətin sekulyar mahiyyətinə heç bir aidiyyəti yoxdur. Demokratik dövlət kimin nə vaxt namaz qılıb, bayramı nə vaxt keçirməsi kimi məsələlərə qarışmamalıdır. Bu sırf din azadlığı məsələsidir ki sekulyar dövlət buna sayqı göstərməli və özündən yeni din uydurmağa çalışmamalıdır.